
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2710 

15 Δεκεμβρίου 2015 


ΑΠΟΦΑΣΕΙ Σ 

Αριθ. 142536 

Τροποποίηση Καταστατικού του Τοπικού Οργανισμού 
Εγγείων Βελτιώσεων Μεραμβέλλου (ΤΟΕΒ ΜΕΡΑΜ- 
ΒΕΛΛΟΥ). 

Ο ΠΕΡΙΦΕΡΕΙΑΡΧΗΣ ΚΡΗΤΗΣ 

Έχοντας υπόψη: 

1. Το Ν.δ. 3881/1958 περί έργων Εγγείων Βελτιώσεων 
όπως έχει τροποποιηθεί και συμπληρωθεί μεταγενέ¬ 
στερα και ιδιαιτέρως το άρθρο 16. 

2. Το Β.δ. 13.09/07.11.1959 (ΦΕΚ 243 Α71959) Περί Οργα¬ 
νισμών Εγγείων Βελτιώσεων, όπως τροποποιήθηκε και 
συμπληρώθηκε με το Β.δ. 195/1963, άρθρο 18 παράγραφοι 
6, 7, 8 και άρθρο 38. 

3. Το Π.δ. 332/1983 (ΦΕΚ 119Α') Μεταβίβαση αρμοδιοτή¬ 
των του Υπουργού Γεωργίας και Προϊσταμένων διανο- 
μαρχιακών Υπηρεσιών Υπουργείου Γ εωργίας στους Νο¬ 
μάρχες, άρθρο 1 παράγραφος (κα), υποπαράγραφος 19. 

4. Το Ν. 3852/2010 Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης, άρθρο 94,186, 282 παρ. Ια και 283. 

5. Το Π.δ. 149/27-12-2010 Οργανισμός της Περιφέρειας 
Κρήτης, άρθρο 6 

6. Την υπ’ αριθ. 719/2000 γνωμοδότηση του Νομικού 
Συμβουλίου του Κράτους σύμφωνα με την οποία -Μετά 
την κατάργηση των Περιφερειακών Διευθύνσεων Εγ¬ 
γείων Βελτιώσεων, οι αρμοδιότητες αυτών ασκούνται 
από τα Τμήματα Εγγείων Βελτιώσεων των Διευθύνσεων 
Δημοσίων Έργων των Περιφερειών. 

7. Την υπ’ αριθ. 51090/22-12-1997 απόφαση του Νομάρ¬ 
χη Λασιθίου με την οποία συστήθηκε ο ΤΟΕΒ ΜΕΡΑΜ- 
ΒΕΛΛΟΥ και εγκρίθηκε το καταστατικό του. 

8. Την υπ’ αριθ. 42292 Π.Ε/29-01-2008 απόφαση Νομάρ¬ 
χη Λασιθίου με την οποία τροποποιήθηκε το καταστα¬ 
τικό του ΤΟΕΒ ΜΕΡΑΜΒΕΛΛΟΥ. 


9. Την υπ’ αριθ. 5/2013 απόφαση της Γενικής Συνέλευ¬ 
σης του ΤΟΕΒ ΜΕΡΑΜΒΕΛΛΟΥ με την οποία εγκρίνεται 
η τροποποίηση του Καταστατικού ΤΟΕΒ Μεραμβέλλου. 

10. Το υπ’ αριθ. 24/7-2-2013 έγγραφο ο ΤΟ.Ε.Β Μεραμ¬ 
βέλλου με το ζητά την άποψη του ΥΠ.Α.Α.Τ. σχετικά με 
την τροποποίηση του καταστατικού. 

11. Το υπ’ αριθ. πρωτ. 332/19655/3-7-2015 έγγραφο του 
ΥΠ.Α.Α.Τ. με το οποίο ενημερώνει τον ΤΟΕΒ Μεραμβέλ¬ 
λου ότι η έγκριση της τροποποίησης του καταστατικού 
γίνεται με απόφαση της Περιφέρειας Κρήτης. 

12. Το υπ’ αριθ. 131243/24-12-2013 έγγραφο της Δ/νσης 
ΤεχνικώνΈργων Περιφέρειας Κρήτης με το οποίο ζητού¬ 
νται οι απόψεις του Δήμου Αγ. Νικολάου ως εποπτεύου- 
σα αρχή σχετικά με την τροποποίηση του καταστατικού. 

13. Το υπ’ αριθ. πρωτ. 2735/07-02-2015 έγγραφο από το 
Δήμο Αγ. Νικολάου με το οποίο γίνονται επισημάνσεις 
ως προς την έγκριση του καταστατικού. 

14. Την υπ’ αριθ. πρωτ. 123389/724/902/Γ εν. Δ/νση Ε.Β./ 
04-3-1980 απόφαση Υπουργείου Γεωργίας έγκρισης 
πρότυπου καταστατικού. 

15. Την από 09-08-2013 ΠορισματικήΈκθεση Οικονομι¬ 
κής Επιθεώρησης Κρήτης επί του διενεργηθέντος οικο- 
νομικο διαχειριστικού έλεγχου στον ΤΟΕΒ Μεραμβέλλου 
και την αναφορά της περί του καταστατικού. 

16. Το γεγονός ότι από την απόφαση αυτή δεν προ- 
καλείται δαπάνη. 

Και επειδή 

1. Το καταστατικό πρέπει να ακολουθεί πιστά το αντί¬ 
στοιχο πρότυπο καταστατικό σύμφωνα την απόφαση 
έγκρισης αυτού και με τα αναφερόμενα στην Πορισμα- 
τική Έκθεση Οικονομικής Επιθεώρησης Κρήτης. 

2. Έχουν επέλθει αλλαγές στη Διοίκηση και στους 
φορείς του ΟΤΑ α' και β' βαθμού με διακεκριμένη αρ¬ 
μοδιότητα επί των ΤΟΕΒ, αποφασίζουμε: 

Εγκρίνουμε το τροποποιημένο καταστατικό του ΤΟΕΒ 
Μεραμβέλλου όπως υποβλήθηκε με τις αναγκαίες τρο¬ 
ποποιήσεις και συμπληρώσεις που απαιτούνται για να 
προσαρμοστεί στα αναφερόμενα στο σκεπτικό. 

ΚΑΤΑΣΤΑΤΙΚΟ ΤΟΠΙΚΟΥ ΟΡΓΑΝΙΣΜΟΥ ΕΓΓΕΙΩΝ 
ΒΕΛΤΙΩΣΕΩΝ (Τ.Ο.Ε.Β ΜΕΡΑΜΒΕΛΛΟΥ) 
(ΤΡΟΠΟΠΟΙΗΣΗ) 

Α. ΕΠΩΝΥΜΙΑ <& ΕΔΡΑ 
Αρθρο 1° 

Επωνυμία - Νομική Προσωπικότητα - Εποπτεία 

Με την υπ' αριθμό 51090/22-12-1997 απόφαση του κ. Νομάρχη Αασιθίου συνεστήθη 
Τοπικός Οργανισμός Εγγείων Βελτιώσεων (Τ.Ο.Ε.Β) με την επωνυμία (Τ.Ο.Ε.Β 
ΜΕΡΑΜΒΕΛΛΟΥ), ο οποίος διέπεται από τις διατάξεις του Ν.Δ 3881/1958, όπως 
τροποποιήθηκε και συμπληρώθηκε μεταγενέστερα με τα Ν.Δ 1218/72, Ν. 1943/91 , 
414/76 και 2190/94 Περί Εγγείων Βελτιώσεων, των εκτελεστικών Διαταγμάτων της 
οικείας νομοθεσίας, του ν.3852/2010, καθώς και του παρόντος καταστατικού. 

Ο Οργανισμός αποτελεί Νομικό Πρόσωπο Ιδιωτικού Δικαίου και ανήκει στον 
ευρύτερο Δημόσιο Τομέα όπως αυτός προσδιορίζεται από την υφιστάμενη Νομοθεσία 
οι δε σχέσεις μεταξύ αυτού και των μελών του διέπονται από το παρόν Καταστατικό . 
Ο Οργανισμός Εποπτεύεται από το Δήμο Αγίου Νικολάου βάσει του άρθρου 94 
παράγραφο 5 υποπαράγραφος 3 του Νόμου 3852/10, ο οποίος ασκεί το Διοικητικό , 
Τεχνικό και Διαχειριστικό έλεγχο αυτού. 

Αρθρο 2° 

Έδρα - Σφραγίδα 

Ο Οργανισμός έχει την Έδρα του στον Αγιο Νικόλαο της επαρχίας Μεραμβέλλου του 
Νομού Λασιθίου. 

Η σφραγίδα του οργανισμού φέρει την επωνυμία του. 

Η επωνυμία του οργανισμού στη σφραγίδα και συγκεκριμένα οι λέξεις " Τοπικός 
Οργανισμός Εγγείων Βελτιώσεων Μεραμβέλλου " δύναται να αναγράφονται με τα 
αρχικά γράμματα του Οργανισμού (Τ.Ο.Ε.Β ΜΕΡΑΜΒΕΛΛΟΥ) 

Η Τεχνική Υποστήριξη έχει εγκατασταθεί στην περιοχή Μέσα Λακωνίων η οποία 
μπορεί να μεταφέρεται στην ευρύτερη περιοχή του Δήμου Αγίου Νικολάου. 


Β. ΣΚΟΠΟΣ - ΠΕΡΙΟΧΗ ΔΙΚΑΙΟΔΟΣΙΑΣ - ΔΙΑΡΚΕΙΑ 

Αρθρο 3° 

Σκοπός - Περιοχή Δικαιοδοσίας 

1. Ο Οργανισμός έχει σκοπό την έγγειο βελτίωση των αγροκτημάτων των μελών του , 
τα οποία βρίσκονται μέσα στην περιοχή της δικαιοδοσίας του. 

Η περιοχή δικαιοδοσίας του οργανισμού περιλαμβάνει έκταση περίπου 9.618 

στρεμμάτων και εκτείνεται στην περιοχή που εξυπηρετείται από τα εκτελεσθέντα έργα 
Α & Β φάσης από το Ελληνικό Δημόσιο, την τέως Νομαρχιακή Αυτοδιοίκηση 
Αασιθίου και των τοπικών κοινοτήτων Μέσα ά Έξω Αακωνίων. 

Η περιοχή δικαιοδοσίας του οργανισμού μπορεί να μεταβάλλεται ανάλογα με την 
επέκταση ή τον περιορισμό των εκτάσεων που εξυπηρετούνται από τα έργα 
δικαιοδοσίας του. 

Κάθε μεταβολή της περιοχής δικαιοδοσίας καθορίζεται με σχετική απόφαση της 
Περιφέρειας Κρήτης. 

Με την αυτή απόφαση ορίζεται ο αριθμός των αντιπροσώπων που συγκροτούν την 
Γενική Συνέλευση και ο αριθμός των αντιπροσώπων αυτών κατανέμεται κατά την 
Δημοτική Κοινότητα Κριτσάς και των Τοπικών Κοινοτήτων Μέσα - Έξω Αακωνίων , 
Αιμνών , Νικηθιανού, Χουμεριάκου Α Βρυσών . 

Εάν η νέα περιοχή είναι ίση ή μεγαλύτερη του μισού της περιοχής δικαιοδοσίας του 
οργανισμού τότε συγκαλούνται από το Δήμο Αγίου Νικολάου όλες οι Τοπικές 
Συνελεύσεις για την ανανέωση των παλαιών και για την εκλογή νέων αντιπροσώπων , 
βάσει της νέας κατανομής. 

Στην αντίθετη με την ανωτέρω περίπτωση δεν εκλέγονται αντιπρόσωποι για τη νέα 
περιοχή μέχρι να λήξει ή να ανακληθεί η θητεία των αντιπροσώπων που συγκροτούν το 
σώμα της Γ ενικής Συνελεύσεως. 


Αρθρο 4° 

Η χρονική διάρκεια του Οργανισμού είναι απεριόριστη. 

Στις εργασίες στα Γραφεία και στις συνεδριάσεις του Οργανισμού δεν επιτρέπονται 
συζητήσεις που εκφεύγουν από το σκοπό και τις επιδιώξεις του Οργανισμού καθώς 
επίσης και πολιτικές συζητήσεις. 


Γ. ΑΡΜΟΔΙΟΤΗΤΕΣ ΚΑΙ ΥΠΟΧΡΕΩΣΕΙΣ ΤΟΥ ΟΡΓΑΝΙΣΜΟΥ 

Αρθρο 5° 

Στον Οργανισμό ανήκουν οι εξής αρμοδιότητες και υποχρεώσεις: 

Η Διοίκηση , Αειτουργία και Συντήρηση των Εγγειοβελτιωτικών Έργων της 
αρμοδιότητας του και ειδικότερα: 

1. Η Ρύθμιση της χρήσεως και η διανομή των υπό την Διοίκηση του Οργανισμού 
Υδάτων και της επιβολής Κανονισμών Αρδεύσεως και της λήψεως λοιπών αναγκαίων 
μέτρων. 

2. Η αστυνόμευση των υδάτων και των έργων. 

3. Η επιβολή και η βεβαίωση των κατά τα άρθρα 8, 29 και 30 του παρόντος 

καταστατικού εισφορών, τελών και λοιπών απαιτήσεων. 

4. Η εξόφληση των οφειλών αυτού προς το Δημόσιο, το Κεντρικό Ταμείο Γεωργίας 
Κτηνοτροφίας και Δασών και στα Τραπεζικά ιδρύματα που λειτουργούν νόμιμα στην 
χώρα και η είσπραξη των οφειλών των κάθε φύσεως Νομικών και Φυσικών Προσώπων 
που ωφελούνται από αυτόν. 

5. Ο καθορισμός και η είσπραξη μισθωμάτων και δικαιωμάτων σύμφωνα με το άρθρο 
14 παράγραφο I ε' του 3881/1958 Ν.Δ. 

6. Η σε συνεργασία με τις αρμόδιες Υπηρεσίες του Υπουργείου Αγροτικής Ανάπτυξης 
και Τροφίμων, λήψη κάθε αναγκαίου μέτρου για τη γεωργική αξιοποίηση της περιοχής 
δικαιοδοσίας του , καθώς επίσης και η μέριμνα για την εφαρμογή κατάλληλων 
συστημάτων και μεθόδων που συντελούν στην εντατική εκμετάλλευση του εδάφους . 

7. α) Ο Οργανισμός προκειμένου περί αρδευτικών έργων καταρτίζει υποχρεωτικά για 
την περιοχή δικαιοδοσίας του, ωρολόγια προγράμματα και κανονισμούς αρδεύσεων με 
βάση τα προγράμματα καλλιεργειών που συντάσσει κάθε χρόνο. 

Τα παραπάνω προγράμματα καλλιεργειών καταρτίζονται σύμφωνα με τις οδηγίες 
των αρμόδιων Υπηρεσιών του Υπουργείου Αγροτικής Ανάπτυξης και Τροφίμων και 
μέσα στα πλαίσια του Τοπικού και Γενικού Προγράμματος του Υπουργείου 
Αγροτικής Ανάπτυξης και Τροφίμων, τα δε ωρολόγια προγράμματα και οι Κανονισμοί 
Αρδεύσεως βάσει οδηγιών της αρμόδιας Γενικής Διεύθυνσης του Υπουργείου, ώστε 
να επιτυγχάνεται με αυτά, κατά τον καλύτερο τρόπο, η μεγαλύτερη δυνατή απόδοση 
των έργων, 

β) Η τήρηση των ωρολογίων προγραμμάτων και κανονισμών αρδεύσεως είναι 
υποχρεωτική για όλα τα μέλη του Οργανισμού. 

Ο Οργανισμός δύναται να απαιτήσει να καταβληθούν τα κάθε μορφής αρδευτικά 
δικαιώματα , που καθορίστηκαν με τα ανωτέρω προγράμματα , και από τα μέλη 
εκείνα που από δική τους υπαιτιότητα ή δεν έκαναν καθόλου χρήση του αρδευτικού 
ύδατος ή έκαναν μερική μόνο χρήση ή ακόμη δεν ωφελήθηκαν από την χρήση αυτή. 
Επίσης μέλη του οργανισμού που οι ιδιοκτήτες τους έπαθαν ζημίες από την μη 
συμμόρφωση τους με τα προγράμματα καλλιεργειών δεν απαλλάσσονται από την 
καταβολή των αρδευτικών δικαιωμάτων , ούτε δικαιούνται να ζητήσουν 
αποζημίωση , για τις ζημίες που έγιναν στις ιδιοκτησίες τους, 
γ) Ο Οργανισμός έχει υποχρέωση να ζητεί τις υποδείξεις και οδηγίες των αρμόδιων 
υπηρεσιών του Υπουργείου Αγροτικής Ανάπτυξη και Τροφίμων και 
να τις εφαρμόζει για την καλύτερη χρησιμοποίηση του ύδατος. 
δ) Ο Οργανισμός έχει δικαίωμα να καταρτίζει ετήσια προγράμματα καλλιεργειών για 
τις εκτάσεις της περιοχής του , που δεν αρδεύονται εφόσον αυτά συμβάλλουν στην 
καλύτερη αξιοποίηση των έργων δικαιοδοσίας του καθώς επίσης και προγράμματα 
των οικονομικών υποχρεώσεων αυτού. 

8. Η μέριμνα για τη σύνταξη μελετών , την κατασκευή ή συμπλήρωση έργων καθώς και 
η μέριμνα διοικήσεως , συντηρήσεως και λειτουργίας των έργων που υφίστανται και 
των έργων που θα εκτελεστούν . Η δαπάνη συντάξεως των σχετικών μελετών θα 

βαρύνει τον Οργανισμό και θα προέρχεται από τους πόρους αυτού η από δανειακά 
κεφάλαια. 

9. Η Ρύθμιση της συντηρήσεως και λειτουργίας έργων, αξιοποίησης εδάφους της 
αρμοδιότητας του, που εκτελέστηκαν ή που θα εκτελεσθούν από Νομικά ή Φυσικά 
πρόσωπα και με δαπάνες αποκλειστικά και μόνο αυτών, εφόσον η συντήρηση και η 
λειτουργία των έργων αυτών, επηρεάζει , με οποιοδήποτε τρόπο , την 
εκμετάλλευση και την ασφάλεια των έργων εγγείων βελτιώσεων , που τελούν υπό 
την διοίκηση του Οργανισμού. 

Επίσης στις περιπτώσεις αυτές ο Οργανισμός εκδίδει κανονισμούς συντηρήσεως και 
λειτουργίας των έργων , προς τους οποίους υποχρεούνται να συμμορφώνονται , τα 
Νομικά ή Φυσικά πρόσωπα , στην διοίκηση των οποίων τελούν τα εν λόγω έργα . Σε 
περίπτωση αρνήσεως ή δυστροπίας των προσώπων αυτών, η διοίκηση των έργων 
αυτών μεταβιβάζεται με απόφαση του Περιφερειάρχη Κρήτης, προσωρινά ή 
οριστικά στον Οργανισμό, ο οποίος θα ασκεί τη διοίκηση αυτή με δαπάνες των 
ενδιαφερομένων. 

10. Για την πρόσληψη , την απόλυση , τις ποινές , τα προσόντα , την μισθοδοσία 
κ.λ.π των υδρονομικών οργάνων του Τ.Ο.Ε.Β εφαρμόζονται οι διατάξεις του Π.Δ 
499/1975 και των εκάστοτε σχετικών Νομικών ή άλλων συναφών διατάξεων και 
του κανονισμού εσωτερικής υπηρεσίας και καταστάσεως προσωπικού. 

11. α) Το Διοικητικό Συμβούλιο του οργανισμού δύναται, κατά την άσκηση των 
αρμοδιοτήτων του, να επιβάλει τις από το Καταστατικό προβλεπόμενες κυρώσεις 
και αναγκαστικά μέτρα, κατά των μελών που δεν εκπληρώνουν τις υποχρεώσεις 
τους. 

Μεταξύ των κυρώσεων αυτών δύναται να επιβληθεί και η διακοπή της παροχής 
αρδευτικού ύδατος , στα μέλη που δεν εκπληρώνουν τις προς τον Οργανισμό , 
κάθε μορφής ληξιπρόθεσμες υποχρεώσεις τους, είτε αυτές είναι της τρέχουσας 
χρήσης είτε παλαιοτέρων χρήσεων. 

β)Πριν την επιβολή κυρώσεων ή αναγκαστικών μέτρων κατά μέλους του ο 
Οργανισμός του αποστέλλει έγγραφη ειδοποίηση στην οποία ορίζεται προθεσμία , 
μέσα στην οποία, προκειμένου περί αναγκασμού σε ενέργεια , πρέπει να 
εκτελεσθεί αυτή. 

Η επίδοση της ειδοποιήσεως μπορεί να γίνει από υπάλληλο του Οργανισμού ή 
εντεταλμένο για το σκοπό αυτό άλλο μέλος του Οργανισμού και με συστημένη ή επί 
αποδείξει επιστολή. 

Η επίδοση της ειδοποιήσεως βεβαιούται με την υπογραφή, στο βιβλίο επιδόσεως 
εγγράφων του μέλους προς το οποίο απευθύνεται. Σε περίπτωση που αυτό αρνείται 
την παραλαβή υπογράφουν δύο μάρτυρες. Η επίδοση της ειδοποιήσεως μπορεί να 
γίνει και με συστημένη επιστολή. 

Τα μέλη του Οργανισμού που κατοικούν σε πόλεις ή κωμοπόλεις έχουν 

υποχρέωση να γνωστοποιούν, με έγγραφη δήλωση τους την διεύθυνση της 

κατοικίας τους ή των τυχόν από αυτούς διορισμένων πληρεξουσίων ή αντικλήτων τους. 

Σε περίπτωση μη υποβολής της παραπάνω δηλώσεως ή υποβολής δηλώσεως με 
ανακριβή στοιχεία, τότε η έγγραφη ειδοποίηση τοιχοκολλείται από τον αρμόδιο 
υπάλληλο ή από το εντεταλμένο μέλος , στο συνηθισμένο τόπο ανακοινώσεων του 
Οργανισμού. Κάθε επίδοση που ενεργείται με τοιχοκόλληση είναι έγκυρη , εφόσον 
στο οικείο πρακτικό τοιχοκολλήσεως υπογράφει ο αρμόδιος υπάλληλος του 
Οργανισμού και δύο (2) μάρτυρες . 

γ) Κατά των αποφάσεων του Διοικητικού Συμβουλίου που εκδίδονται βάση της 
παράγραφο 11° του παρόντος άρθρου επιτρέπεται προσφυγή σύμφωνα με το άρθρο 
I παρ 2 του από 13-9-59 Β.Δ "Περί Οργανισμών Εγγείων Βελτιώσεων " μέσα σε 
προθεσμία δέκα (10) ημερών από την ημερομηνία κοινοποίησης αυτών στην 
Περιφέρεια Κρήτης -Δ/νση Τεχνικών Έργων- Τμήμα Δομών Περιβάλλοντος, 
εφόσον, με την απόφαση του Δ.Σ που προσβάλλεται, θίγονται δικαιώματα του 
ενιστάμενου , λόγω μη εφαρμογής ή κακής εφαρμογής της Ο.Ε.Β Νομοθεσίας ή γιατί 
δεν συντρέχουν οι πραγματικές προϋποθέσεις που να δικαιολογούν την επιβολή των 
αναγκαστικών μέτρων ή γιατί κατά τον καθορισμό των μέτρων αυτών έγιναν 
χαριστικές διακρίσεις. 


Δ. ΜΕΛΗ ΤΟΥ ΟΡΓΑΝΙΣΜΟΥ 
Αρθρο 6° 

1. Μέλη του Οργανισμού γίνονται υποχρεωτικά όλα τα φυσικά και Νομικά Πρόσωπα , 
τα οποία έχουν μια από τις σχέσεις που αναφέρονται κατωτέρω, προς τα αγροτικά 
ακίνητα που βρίσκονται μέσα στην περιοχή της δικαιοδοσίας του Οργανισμού και που 
εξυπηρετούνται από τα έργα της αρμοδιότητας του ήτοι: 

α. Ιδιοκτήτες και Νομείς 

β. Σε διχασμό νομής και κυριότητας 

αα. Νομείς καθώς και οι του Αγροτικού Νόμου και οι από προσωρινή διανομή 
κάτοχοι ββ. Εμφυτευτές και επίφανειούχοι 

γγ. Επικαρπωτές που έχουν εμπράγματο δικαίωμα χρήσεως η οικήσεως και οι 
κοινωνοί των δικαιωμάτων αυτών , οι οποίοι υπέχουν τα δικαιώματα και τις 
υποχρεώσεις ενός μέλους. Οι με δυνάμει οποιουδήποτε τίτλου , κάτοχοι των 
παραπάνω εκτάσεων σε περίπτωση απουσίας ή αφάνειας , των κατά τα ανωτέρω 
εξουσιαστών θεωρούνται ως πληρεξούσιοι αυτών και ασκούν γι' αυτούς τα 
προσήκοντα δικαιώματα και εκπληρώνουν για λογαριασμό των ως άνω εντολέων τις 
υποχρεώσεις που βαρύνουν αυτούς . 

2. Εφόσον το Διοικητικό Συμβούλιο του Οργανισμού διαπιστώσει ότι οποιοδήποτε 
φυσικό ή νομικό πρόσωπο έχει οπωσδήποτε μια από τις ανωτέρω σχέσεις , το 
εγγράφει υποχρεωτικά ως μέλος του Οργανισμού από τότε δε που θα πάψει να 
υπάρχει η σχέση αυτή το διαγράφει. 

3. Οι αποφάσεις της Διοικήσεαις του Οργανισμού περί έγγραφης ή διαγραφής μέλους 
κοινοποιούνται στους ενδιαφερομένους και τοιχοκολλούνται στα γραφεία του 
Οργανισμού και στον οικείο τόπο Δημοσιεύσεως του Δήμου στον οποίο ανήκουν 
Διοικητικά ή στις δημοτικές και τοπικές κοινότητες, μέσα στην περιοχή των οποίων 
βρίσκονται τα ακίνητα που έχουν τις παραπάνω σχέσεις με τον Οργανισμό. 

Κατά των ως άνω αποφάσεων μπορεί να ασκηθούν μέσα σε προθεσμία είκοσι (20) 
ημερών από της κοινοποιήσεως, ενστάσεις από τους ενδιαφερομένους ή από κάθε 
τρίτο, οι οποίοι θα τις υποβάλλουν στην Περιφέρεια Κρήτης - Δ/νση Τεχνικών Έργων 
- Τμήμα Δομών Περιβάλλοντος, η οποία αποφαίνεται οριστικά. 

4. Εκείνοι που γίνονται μέλη του Οργανισμού από διαδοχή δικαιωμάτων της παραγ. 1 
σε ακίνητα της περιοχής δικαιοδοσίας του Οργανισμού, ύστερα από την έναρξη της 
λειτουργίας του αναλαμβάνουν όλες τις υποχρεώσεις που δεν εκπληρώθηκαν και 
σχετίζονται προς τα δικαιώματα του δικαιοπαρόχου των προς τον Οργανισμό. 

Ε. ΥΠΟΧΡΕΩΣΕΙΣ ΜΕΛΩΝ ή ΤΡΙΤΩΝ 
Άρθρο 7° 

Υποχρεώσεις Μελών 

1. Τα μέλη του Οργανισμού υποχρεούνται όπως: 

α. Με τη συλλογική δράση τους συμβάλλουν στην επίτευξη των σκοπών του 
Οργανισμού. β. Συμμετέχουν στις δαπάνες μελετών , κατασκευών , λειτουργίας , 
συντηρήσεως και διοικήσεως των έργων σύμφωνα με τις διατάξεις του Νόμου , του 
καταστατικού και των αποφάσεων των οργάνων διοικήσεως του Οργανισμού και γενικά 
να εκπληρώνουν τις προβλεπόμενες από τις ανωτέρω διατάξεις , οικονομικές και άλλες 
υποχρεώσεις τους. γ. Εκπληρώνουν , χωρίς πρόφαση και με πνεύμα συμβολής στη 
γρήγορη εκτέλεση των έργων , τις υποχρεώσεις τους , που προβλέπονται από το άρθρο 
33 παραγ. 3 του Ν.Δ 3881/1958 και το άρθρο 45 του Νόμου 4639/1930 , όπως αυτός 
συμπληρώθηκε μεταγενέστερα , και ειδικότερα να : 

α.α. Επιτρέπουν τη διέλευση μέσα από τα κτήματα τους και την παραμονή μέσα απ 'αυτά 
ατόμων, συνεργείων , οχημάτων και μηχανημάτων και την εκτέλεση από αυτά , έργων 
που έχει προγραμματίσει και καθορίσει ο Οργανισμός και που αναφέρονται σε 
απαραίτητες αναγνωρίσεις , τοπογραφήσεις , μελέτες , κατασκευές και σε λειτουργία 
και συντήρηση των έργων . 

β.β Επιτρέπουν την κατασκευή μέσα στα κτήματα τους , προσωρινών η μόνιμων έργων 
καθώς επίσης και την εκτέλεση κάθε εργασίας (ισοπεδώσεις κ.λ.π) που είναι 
απαραίτητη για την εξυπηρέτηση των σκοπών του Οργανισμού . 
δ. Δέχονται την εφαρμογή προγραμμάτων αναδασμού σύμφωνα με τις διατάξεις του 
Ν 674/1977. 

ε. Συμμορφώνονται με τους κανονισμούς αρδεύσεως , με τα καλλιεργητικά προγράμματα 
και τα λοιπά μέτρα του Οργανισμού και του Κράτους , τα σχετικά με τη χρήση και 
διανομή των υδάτων και τη γεωργική αξιοποίηση των εδαφών. 

2. Σε οποιαδήποτε αντίρρηση για το απαραίτητο των, μετά στοιχεία αα ά ββ του 
εδαφίου γ της παραγ 1 έργων και εργασιών αποφαίνεται οριστικά η Περιφέρεια 
Κρήτης/Διεύθυνση Τεχνικών Έργων - Τμήμα Δομών Περιβάλλοντος. 

3. Μέλη που για οποιαδήποτε αιτία, είναι οφειλέτες προς τον Οργανισμό, 
υποχρεούνται μέσα σε (1) μήνα από την ημερομηνία που θα τους επιδοθεί η πρόσκληση 
για να πληρώσουν, να προσέρχονται για την εξόφληση της οφειλής τους. 

Σε περίπτωση που δεν θα εξοφλήσουν την οφειλή τους μέσα στην παραπάνω προθεσμία 
, εκτός των λοιπών κυρώσεων , δεν μπορούν να διορισθούν ή να παραμείνουν ως 
υδρονομικά όργανα ή υπάλληλοι του Οργανισμού ή αντιπρόσωποι στη Γ ενική Συνέλευση. 

Άρθρο 8° 

Υποχρεώσεις Τρίτων 

1. Εάν ιδιοκτήτες κτημάτων , μεταλλείων , βιομηχανικών και άλλων εγκαταστάσεων , 
φυσικά η νομικά πρόσωπα χωρίς να είναι μέλη ή εάν μέλη ιδιοκτήτες και άλλων 
ακινήτων , μεταλλίων ή βιομηχανιών κ.λ.π εγκαταστάσεων , που βρίσκονται μέσα ή έξω 
της περιοχής δικαιοδοσίας του Οργανισμού ,έχουν ωφέλεια από τα , μέσα στην περιοχή 
του Οργανισμού εκτελούμενα έργα, δύναται αυτοί να υποχρεωθούν στην καταβολή 
εισφοράς υπέρ του Οργανισμού . 

2. Οι παραπάνω εισφορές δεν είναι δυνατόν να υπερβαίνουν την αποδεδειγμένη 
ωφέλεια από τα έργα που εκτελούνται , επιβάλλονται δε από τον Οργανισμό σύμφωνα 
με τις διατάξεις που ισχύουν για τις εισφορές από γεωργικά κτήματα που βρίσκονται 
μέσα στην περιοχή δικαιοδοσίας του Οργανισμού. 

Το μέγεθος της ωφέλειας των ανωτέρω αποδεικνύεται με έκθεση 3μελούς επιτροπής 
ως η υπ' αριθμό 128141/1594/802/27-12-79 διαταγή της Γενικής Διεύθυνσης 
Εγγείων Βελτιώσεων ορίζει. Σε περίπτωση διαφωνίας αυτών που ωφελήθηκαν σχετικά 
με το μέγεθος της ωφέλειας και το ύψος της εισφοράς που τους επιβλήθηκε 
αποφαίνεται οριστικά η Περιφέρεια Κρήτης/Δ/νση Τεχνικών Έργων - Τμήμα Δομών 
Περιβάλλοντος, μετά σύμφωνη γνώμη του αρμόδιου Περιφερειακού Γνωμοδοτικού 
Συμβουλίου Εγγειοβελτιωτικών Έργων. 

ΣΤ. ΔΙΚΑΙΩΜΑΤΑ ΜΕΛΩΝ 
Αρθρο 9° 

Τα μέλη του Οργανισμού έχουν δικαίωμα να 

1. Συμμετέχουν στις ωφέλειες οι οποίες προκύπτουν από τα έργα και τις εργασίες 
του Οργανισμού . 

2. Συμμετέχουν στη Διοίκηση του Οργανισμού. 

3. Ζητούν ύστερα , την καταβολή αποζημιώσεως , για τυχόν ζημίες που 
προξενήθηκαν στα κτήματα τους κατά την εκτέλεση των έργων ή εργασιών, μετά 
από αφαίρεση της 

σχετικής υπέρ αυτών ωφέλειας που προέκυψε από τα έργα ή εργασίες που 
εκτελέσθηκαν. 

4. Παρουσιάζονται στις Τοπικές Συνελεύσεις και λαμβάνουν μέρος στις διασκέψεις 
αυτών δια ψηφοφορίας. 

5. Λαμβάνουν γνώση των Πρακτικών των Γενικών Συνελεύσεων όποτε θέλουν , 
του δε ισολογισμού και λογαριασμού κερδών και ζημιών τουλάχιστον (7) επτά 
ημέρες προ της υποβολής αυτών στην Γ ενική Συνέλευση. 

6. Απαιτούν την ανάλογη απαλλαγή τους από τις εισφορές προς τον Οργανισμό σε 
περίπτωση που τμήμα της κτηματικής περιουσίας τους δεν εξυπηρετείται και δεν 
ωφελείται, με οποιαδήποτε τρόπο από το έργο που εκτελέσθηκε. 

Σε περίπτωση που η αξίωση του μέλους απορριφθεί, μερικώς ή συνολικώς , από το 
Διοικητικό Συμβούλιο του Οργανισμού , επιτρέπεται ή άσκηση ενστάσεως κατά της 
Διοικητικής αποφάσεως στην Περιφέρεια Κρήτης/Δ/νση Τεχνικών Έργων - Τμήμα 
Δομών Περιβάλλοντος, η οποία αποφαίνεται οριστικά, μετά σύμφωνη γνώμη του 
αρμόδιου Περιφερειακού Συμβουλίου Εγγειοβελτιωτικών Έργων. 

7. Προσβάλλουν με ένσταση αποφάσεις των Οργάνων Διοικήσεως του Οργανισμού 
όπου αυτό συγχωρείται και επιτρέπεται από τις διατάξεις που υπάρχουν. 

8. Ασκούν κάθε δικαίωμα που παρέχεται ο' αυτούς από την " Περί Έργων Εγγείων 
βελτιώσεων " και λοιπή κείμενη Νομοθεσία . 

Ζ. ΤΟΠΙΚΕΣ ΣΥΝΕΛΕΥΣΕΙΣ 
Άρθρο 10° 

1. Τρεις (3) μήνες πριν λήξει η θητεία των αντιπροσώπων , η οποία είναι τετραετής 
(4) συνέρχονται στις έδρες των στην παραγ. 5 του παρόντος άρθρου , Δημοτικών & 
Τοπικών διαμερισμάτων , οι κτηματίες - μέλη του Οργανισμού για την ανάδειξη 
αντιπροσώπων στη Γ ενική Συνέλευση . Η θητεία των αντιπροσώπων αρχίζει από τη 
λήξη της 4 έτους θητείας των απερχομένων. 

2. Το Διοικητικό Συμβούλιο υποχρεούται να γνωστοποιεί την ημερομηνία συγκλήσεων 
των Τοπικών Συνελεύσεων με προσκλήσεις οι οποίες γνωστοποιούνται στους 
ενδιαφερομένους με έγγραφα προς τον Δήμο Αγίου Νικολάου Δημοτικές & Τοπικές 
Κοινότητες αρμοδιότητας του και με τοιχοκόλληση προ (6) έξι ημερών τουλάχιστον . 

3. Ο αποκλειστικός σκοπός των Τοπικών Συνελεύσεων που συνέρχονται σε κάθε 
Δημοτική & Τοπική Κοινότητα του Δήμου , όπου η μόνιμη κατοικία των μελών είναι η 
εκλογή των αντιπροσώπων για τη Γ ενική Συνέλευση , μετά αναπληρωματικών ίσων 
προς το μισό του αριθμού των τακτικών αντιπροσώπων (άρθρο 2 του Β.Δ 196/1963 
(ΦΕΚ 42 α ) ). 

Σαν εκλεγέντες θεωρούνται αυτοί που κατά σειρά πλειοψηφούν . 

Εάν ο αριθμός των κατά Δημοτική ή Τοπική Κοινότητα αντιπροσώπων είναι περιττός , 

(μονός) τότε, εκλέγονται αναπληρωματικοί ίσοι με το μισό συν 1/2 των τακτικών. 

Μέλη που κατοικούν μόνιμα στην περιοχή της τέως Διοικήσεως Πρωτευούσης 
εγγράιρονται στους κτηματικούς καταλόγους των Δημοτικών <& Τοπικών Διαμερισμάτων 
όπου υπάγονται τα κτήματα των ή το μεγαλύτερο τμήμα αυτών. 

Το αυτό δύναται να ισχύει και για μέλη που κατοικούν μόνιμα σε πόλεις όπου είναι 
αδύνατη ή δυσχερής η συγκρότηση Τοπικής Συνελεύσεως, αυτό δε κρίνεται από την 
Περιφέρεια Κρήτης/Δ/νση Τεχνικών Έργων - Τμήμα Δομών Περιβάλλοντος. 

Μέλη που κατοικούν σε Δήμους ή Δημοτικές ά Τοπικές Κοινότητες, οι οποίες δεν 
συγκεντρώνουν τις προϋποθέσεις εκλογής αντιπροσώπου, εγγράιρονται στους 
κτηματικούς καταλόγους του πλησιέστερου Δήμου ή Δημοτικής ή Τοπικής Κοινότητας ή 
κατόπιν δηλώσεως τους σ' εκείνη τη Δημοτική ή Τοπική Κοινότητα που υπάγονται τα 
κτήματα τους ή μεγαλύτερο τμήμα αυτών, εφόσον συγκεντρώνουν τις προϋποθέσεις 
εκλογής αντιπροσώπου . 

4. Οι ψήφοι των μελών του Οργανισμού στην Τοπική Συνέλευση καθορίζονται βάσει 
της εκτάσεως που κατέχει κάθε μέλος μέσα στην περιοχή δικαιοδοσίας του Οργανισμού 
και που εξυπηρετείται από τα έργα αυτού κατά την ακόλουθο κλίμακα (άρθρο 60 του 
Νόμου 2538/97). 

α. Μέλη που αντιπροσωπεύουν έκταση από 5 στρέμματα μέχρι και 20 στρέμματα ψήφοι 
(1) ένας. 

β. Μέλη που αντιπροσωπεύουν έκταση από 20 στρέμματα μέχρι και 50 στρέμματα 
ψήφοι (2) δυο. 

γ. Μέλη που αντιπροσωπεύουν έκταση άνω των 50 στρεμμάτων ψήφοι (3) τρεις. 

Ομάδα μελών που συνολικά κατέχει έκτασης 5 στρεμμάτων δικαιούται 1 ψήφο και 
προσέρχεται με τον εκπρόσωπο της . 

5. Ο αριθμός των αντιπροσώπων που συγκροτούν την Γενική Συνέλευση του 
οργανισμού καθορίζεται, σε αναφορά με την έκταση της περιοχής δικαιοδοσίας αυτού σε 
(48) Σαράντα Οκτώ και κατανέμονται κατά Δημοτική & Τοπική Κοινότητα και βάσει της 
εκτάσεως που κατέχει κάθε Δημοτική <& Τοπική Κοινότητα ως εξής : 

Α/Α 

ΠΕΡΙΟΧΗ 

ΤΑΚΤΙΚΟΙ 

ΑΝΑΠΛΗΡΩΜΑΤΙΚΟΙ 

1 

ΜΕΣΑ ΛΑ ΧΩΝΙΩΝ 

6 

3 

2 

ΕΞΩ ΛΑΚΩΝΙΩΝ 

7 

4 

3 

ΚΡΙΤΣΑΣ 

12 

6 

4 

ΛΙΜΝΩΝ 

8 

4 

5 

ΧΟΥΜΕΡΙΑΚΟΥ 

9 

5 

6 

ΒΡΥΣΩΝ 

4 

2 

7 

ΝΙΚΗΘΙΑΝΟΥ 

2 

1 


6. Για να υπάρχει απαρτία των Τοπικών Συνελεύσεων απαιτείται η παρουσία μελών 
που να εκπροσωπούν τουλάχιστον το μισό συν ένα του συνόλου των ψήφων του οικείου 
κτηματολογικού καταλόγου . Σε περίπτωση μη επιτεύξεως απαρτίας στην πρώτη 
Συνέλευση , αυτή επαναλαμβάνεται την επόμενη ημέρα , χωρίς καμία ιδιαίτερη 
πρόσκληση , στον ίδιο τόπο και κατά την ίδια ώρα και λογίζεται ότι βρίσκεται σε 
απαρτία ανεξάρτητα από τον αριθμό των παρόντων μελών. 


7. Επιτρέπεται σε μέλη του Οργανισμού να αντιπροσωπεύονται στη Γ ενική Συνέλευση 
από άλλα μέλη που να έχουν εξουδιοδοτηθεί με απλή επιστολή, στην οποία να 
βεβαιούται το γνήσιο της υπογραφής τους κατά τα κεκανονισμένα (Αστυνομική ή 
δημοτική Αρχή-Δημόσια Υπηρεσία κ.τ.λ.) Κατά τον ίδιο τρόπο βεβαιούται και το 
περιεχόμενο επιστολής αγραμμάτου μέλους αφού υπογράφει από δύο(2) μέλη. Κανένα 
μέλος δεν μπορεί να αντιπροσωπεύει περισσότερα από ένα μέλη. 


8. Στις Τοπικές Συνελεύσεις δύναται να παρίστανται αρμόδιοι υπάλληλοι της 


Περιφέρειας Κρήτης - Δ/νση Τεχνικών Έργων - Τμήμα Δομών Περιβάλλοντος, της 
αρμόδιας Υπηρεσίας της ΠΕ Αασιθίου και του Δήμου Αγίου Νικολάου| 


9. Σε κάθε Τοπική Συνέλευση τηρούνται πρακτικά , τα οποία υπογράφονται από τον 
Πρόεδρο , δυο (2) ψηφολέκτες και ένα πρακτικογράφο , που ορίζονται από αυτή. 


10. Οι τυχόν κατά των αποφάσεων των Τοπικών Συνελεύσεων ενστάσεις 
υποβάλλονται μέσα σε τρεις (3) ημέρες στον αρμόδιο Ειρηνοδίκη και εκδικάζονται από 
αυτόν , εκ των ενόντων οριστικά και ανέκκλητα , μέσα σε δέκα (10) ημέρες . Μέχρι να 
εκδικασθούν οι ενστάσεις από τον Ειρηνοδίκη οι απερχόμενοι αντιπρόσωποι ασκούν 

νομίμως τα καθήκοντα τους. 

11. Σε περίπτωση κατά την οποία Τοπικές Συνελεύσεις δεν εκλέξουν για 
οποιοδήποτε λόγο τους αντιπροσώπους τους για τη Γ ενική Συνέλευση, δύναται ο 
Περιφερειάρχης Κρήτης με πράξη του να ορίσει αυτεπάγγελτα από τους οικείους 
κτηματικούς καταλόγους, ή να διατάξει την πρόοδο των εργασιών της Γ ενικής 
Συνελεύσεως με αντιπροσώπους που έχουν εκλεγεί από τις υπόλοιπες Τοπικές 
Συνελεύσεις. 

Εάν Τοπική Συνέλευση εκλέξει ολιγότερους των τακτικών ή αναπληρωματικών 
αντιπροσώπων που δικαιούται τότε επαναλαμβάνεται αυτή , για τη συμπλήρωση του 
αριθμού την επόμενη ημέρα , στον αυτό τόπο και κατά την ίδια ώρα , χωρίς ιδιαίτερη 
πρόσκληση και θεωρείται σε απαρτία ανεξάρτητα από τον αριθμό των μελών που θα 
είναι παρόντα. 

Σε περίπτωση κατά την οποία και πάλι δεν εκλεγούν όλοι οι αντιπρόσωποι , δύναται 
κατά τα ανωτέρω , ο Περιφερειάρχης Κρήτης με πράξη του ή να συμπληρώσει τον 
αριθμό των αντιπροσώπων, ή να διατάξει την πρόοδο των εργασιών της Γ ενικής 
Συνελεύσεως 

12. Η Τοπική Συνέλευση δύναται να ανακαλεί τους αντιπροσώπους που μετέχουν 
στην Γενική Συνέλευση κατόπιν αιτήσεως μελών που συγκεντρώνουν αριθμό ψήφων 
τουλάχιστον ίσο με τα δυο τρίτα (2/3) του συνόλου των ψήφων, η οποία υποβάλλεται 
στην Περιφέρεια Κρήτης/Δ/νση Τεχνικών Έργων - Τμήμα Δομών Περιβάλλοντος) και 
η οποία συγκαλεί για το σκοπό αυτό, την Τοπική Συνέλευση , το αργότερο μέσα σ' ένα 
μήνα από της υποβολής της αιτήσεως. Στην περίπτωση αυτή και εφόσον δεν 
ανακαλείται το σύνολο αλλά μέρος των αντιπροσώπων που συγκροτούν την Γενική 
Συνέλευση, η θητεία των νέων αντιπροσώπων που έχουν εκλεγεί λήγει οπωσδήποτε 
μαζί με τη θητεία των παλαιών . 

13 Μετά την αντικατάσταση από κάθε αιτία του μισού αριθμού των τακτικών 
αντιπροσώπων και μέσα σ' ένα μήνα το αργότερο από της αντικαταστάσεως και του 
τελευταίου , συγκαλούνται από το Διοικητικό Συμβούλιο , ή σε περίπτωση που περάσει 
άπρακτη ή ανωτέρω προθεσμία , από την Περιφέρεια Κρήτης/Δ/νση Τεχνικών Έργων- 
Τμήμα Δομών Περιβάλλοντος, Τοπική ή Τοπικές Συνελεύσεις για την εκλογή νέων 
αντιπροσώπων . Στην περίπτωση αυτή εφόσον δεν πρόκειται για εκλογή του συνόλου , 
αλλά μέρος των αντιπροσώπων που συγκροτούν την Γενική Συνέλευση , ή θητεία των 
νέων αντιπροσώπων λήγει οπωσδήποτε με την λήξη της θητείας των παλαιών. 

14 Γενικά για την εκλογή των αντιπροσώπων ακολουθείται ή ίδια διαδικασία που 
προβλέπεται από την Παραγ. 5 του άρθρου 12 του παρόντος για την εκλογή του 
Διοικητικού Συμβουλίου. 

Η. ΟΡΓΑΝΑ ΔΙΟΙΚΗΣΕΙΣ 
Αρθρο 11° 

Όργανα Διοικήσεως του Οργανισμού είναι η Γενική Συνέλευση και το Διοικητικό 
Συμβούλιο 


Αρθρο 12° 

Γενική Συνέλευση - Σύγκληση - Απόφαση - Πρακτικά 

1 Οι αντιπρόσωποι που εκλέγονται , για τετραετή θητεία από τις Τοπικές 

Συνελεύσεις , συγκροτούν τη Γενική Συνέλευση του Οργανισμού που αποτελεί το 
κυρίαρχο σώμα αυτού. 

Κάθε αντιπρόσωπος στη Γενική Συνέλευση έχει δικαίωμα μιας και μόνου ψήφου. 

2. Η Γενική Συνέλευση συνέρχεται μια φορά το χρόνο σε τακτική συνεδρίαση και σε 
χρόνο που ορίζεται από το Διοικητικό Συμβούλιο , απαραίτητα όμως μέσα στους δυο 
πρώτους μήνες κάθε οικονομικού έτους , για την έγκριση του Προϋπολογισμού και 
Απολογισμού - Ισολογισμού. 

Έκτακτα συγκαλείται σε περιπτώσεις που προβλέπει ο Νόμος και το Καταστατικό. 
Επίσης η Περιφέρεια Κρήτης/Δ/νση Τεχνικών έργων- Τμήμα Δομών 
Περιβάλλοντος και το Διοικητικό Συμβούλιο του Οργανισμού δύναται να συγκαλούν 
οποτεδήποτε τη Γενική Συνέλευση και να καθορίζουν τα θέματα που θα 
συζητηθούν. 

3. Η Συνέλευση συγκαλείται χωρίς αντίρρηση ή συζήτηση από το Διοικητικό 
Συμβούλιο εάν αυτό ήθελε ζητηθεί με έγγραφο από το ένα τρίτο (1/3) των 
αντιπροσώπων που μετέχουν στον Οργανισμό. 

Ο ίδιος αριθμός αντιπροσώπων δύναται να ζητήσει από το Διοικητικό Συμβούλιο 
την εγγραφή στην ημερήσια διάταξη της Συνελεύσεως ορισμένων θεμάτων για 
συζήτηση κατά την συνεδρίαση της Συνελεύσεως. 

Η προθεσμία για την υποβολή τέτοιων αιτήσεων είναι τουλάχιστον δυο πλήρεις 

ημέρες πριν από την ημέρα της συνεδριάσεως της Συνελεύσεως ή δε Διοίκηση 

αναγράφει υποχρεωτικά τα θέματα που ζήτησαν οι παραπάνω αντιπρόσωποι στην 

ημερήσια διάταξη και η Γενική Συνέλευση συζητεί και αποφασίζει και γι' αυτά. 

Σε περίπτωση που το Διοικητικό Συμβούλιο δεν εκτελέσει την κατά τα ανωτέρω 

αίτηση, για την σύγκληση της Γ ενικής Συνελεύσεως ή εγγραφής ή αναγγελίας των 

θεμάτων, τότε η Περιφέρεια Κρήτης/Δ/νση Τεχνικών έργων - Τμήμα Δομών 

Περιβάλλοντος, και σύμφωνα με την αίτηση των παραπάνω αντιπροσώπων, 

συγκαλεί τη Συνέλευση και γνωστοποιεί τα θέματα. 

4 Η σύγκληση της Γενικής Συνελεύσεως και ο σκοπός της γνωστοποιούνται με 

πρόσκληση από τη Διοίκηση Έξι (6) τουλάχιστον ημέρες από την ημερομηνία της 
συνεδριάσεως . 

Για θέματα τα οποία νόμιμα δεν γνωστοποιήθηκαν δεν δύναται να ληιρθεί καμία 
απόφαση , πΛην των περιπτώσεων εκλογής του Προέδρου της Συνελεύσεως , 
ψηφολεκτών , πρακτικογράφου και προτάσεως συγκλήσεως άλλης Συνελεύσεως. 

Η γνωστοποίηση γίνεται με ατομική ειδοποίηση ή με τοιχοκόλληση της προσκλήσεως 
στο γραφείο του Οργανισμού και στα δημοσιότερα μέρη του Δήμου και των 
Δημοτικών & Τοπικών Διαμερισμάτων ή με δημοσίευση σε ημερήσια εφημερίδα που 
ορίζεται κάθε χρόνο από την Γ ενική Συνέλευση . 

5 Στις περιπτώσεις εκλογής Διοικητικού Συμβουλίου οι προσκλήσεις στέλνονται 
στους αντιπροσώπους είκοσι (20) ημέρες πριν από την ημερομηνία Συνεδριάσεως 
της Γ ενικής Συνελεύσεως . 

Οι αντιπρόσωποι υποχρεούνται , σε περίπτωση που επιθυμούν να θέσουν 
υποψηφιότητα εκλογής των ως μέλη του Διοικητικού Συμβουλίου , να υποβάλουν 
δήλωση στον οργανισμό , η οποία πρέπει να περιέλθει σ' αυτόν οκτώ (8) ημέρες 
πριν από την ημερομηνία συνεδριάσεως της Γ ενικής Συνελεύσεως . 

Ο Οργανισμός μέσα στην ανωτέρω προθεσμία υποχρεούται για την εκτύπωση 
ψηφοδελτίων με αλφαβητική σειρά των υποψηφίων. 

Κάθε αντιπρόσωπος έχει δικαίωμα να θέσει στο ψηφοδέλτιο τόσους σταυρούς 
προτιμήσεως όσα είναι τα μέλη του Διοικητικού Συμβουλίου. 

6. Γ ια να είναι έγκυρη η Γ ενική Συνέλευση απαιτείται η παρουσία του μισού πλέον 
ενός του συνόλου αριθμού των αντιπροσώπων , και αν δεν υπάρξει απαρτία στην 
πρώτη συνεδρίαση , συνέρχεται νέα , χωρίς ιδιαίτερη πρόσκληση , την αυτή ημέρα 
και ώρα της επόμενης εβδομάδος και λογίζεται σε απαρτία ανεξάρτητα από τον 
αριθμό των παρόντων μελών. 

Η απαρτία βεβαιώνεται στην αρχή της συνεδριάσεως με ανάγνωση του καταλόγου 
των αντιπροσώπων. 

Σε περίπτωση που δεν υπάρχει απαρτία ή ανάγνωση επαναλαμβάνεται μια φορά 
ακόμη μετά από μισή ώρα . 

Εφόσον βεβαιωθεί κατά τα ανωτέρω ότι υπάρχει απαρτία αρχίζει η συνεδρίαση , ή δε 
Συνέλευση θεωρείται ότι ευρίσκεται σε απαρτία μέχρι να τελειώσει η συζήτηση 
όλων των θεμάτων που αναγράφονται στην ημερήσια διάταξη. 

Τα μέλη που αποχωρούν κατά την συνεδρίαση της συνελεύσεως θεωρούνται ότι 
καταψηφίζουν τα θέματα που αναγράφονται στην ημερήσια διάταξη. 

Αντιπρόσωποι που δεν προσέρχονται αδικαιολόγητα σε δυο (2) κατά σειρά 
συνεδριάσεις της Γ ενικής Συνελεύσεως , αντικαθίστανται μέσα σε δέκα πέντε (15) 
ημέρες από της δεύτερης απουσίας , με απόφαση του Διοικητικού Συμβουλίου ή 
εφόσον παρέλθει άπρακτη ως άνω προθεσμία, από την Περιφέρεια Κρήτης/Δ/νση 
Τεχνικών Έργων -Τμήμα Δομών Περιβάλλοντος. 

Πριν εκδοθεί η απόφαση περί αντικαταστάσεως του αντιπροσώπου , προηγείται 
έγγραφη πρόσκληση προς αυτόν για να δικαιολογήσει τις απουσίες του, μέσα σε 
τακτή προθεσμία η οποία δεν δύναται να είναι μικρότερη των τριών (3) ημερών. 

Η ως άνω έγγραφη πρόσκληση επιδίδεται σ' αυτόν μέσα σε πέντε (5) ημέρες από 
την ημερομηνία της δεύτερης απουσίας του. 

7 Οι αποφάσεις της Γενικής Συνελεύσεως λαμβάνονται σε απόλυτη πλειοψηφία . 

Ως απόλυτη πλειοψηφία θεωρείται το ημισυ πλέον ενός των , κατά την βεβαίωση 
της απαρτίας , παρόντων αντιπροσώπων . 

Εάν όμως επί πλέον αυτών σε κάθε ψηφοφορία εμφανισθούν και ψηφίσουν και άλλοι 
αντιπρόσωποι , τότε , για την εξεύρεση της απόλυτης πλειοψηφίας του θέματος , θα 
προστίθενται στους αρχικούς αντιπροσώπους και οι άλλοι αντιπρόσωποι που 
ψήφισαν για το θέμα αυτό. 

Οι αντιπρόσωποι , για ζητήματα απαλλαγής από προσωπικές υποχρεώσεις αυτών 
προς τον Οργανισμό δεν έχουν δικαίωμα ψήφου. 

Επίσης τα μέλη του Διοικητικού Συμβουλίου του Οργανισμού δεν έχουν δικαίωμα 
ψήφου για θέματα που τους αφορούν. 

Κάθε ψηφοφορία σε Γ ενική Συνέλευση που αφορά αρχαιρεσίες ζητήματα 
εμπιστοσύνης για το Διοικητικό Συμβούλιο , έγκριση Προϋπολογισμού και 
Ισολογισμού , λογοδοσίας και γενικά προσωπικά ζητήματα είναι μυστική και 
διεξάγεται σύμφωνα με αυτά που ορίζει το άρθρο 18 του παρόντος καταστατικού . 
Κάθε ψηφοφορία για άλλα θέματα γίνεται με ονομαστική κλήση η με ανάταση των 
χειρών , καμία φορά όμως δια βοής. 

8 Σε κάθε Γ ενική Συνέλευση τηρούνται πρακτικά και υπογράφονται από τον 
Πρόεδρο αυτής και από τους δυο (2) ψηφολέκτες και τον πρακτικογράφο που έχουν 
ορισθεί από τη Συνέλευση. 

9 Οι παραιτήσεις αντιπροσώπων υποβάλλονται στο Διοικητικό Συμβούλιο του 
Οργανισμού. 

Παραίτηση που έχει υποβληθεί από αντιπρόσωπο δύναται να θεωρηθεί από το 
Διοικητικό Συμβούλιο του Οργανισμού ότι δεν έχει υποβληθεί, εφόσον υποβάλλει 
αυτός σχετική δήλωση και δεν έχει οπωσδήποτε αρχίσει η διαδικασία 
αντικαταστάσεως του. 


Άρθρο 13° 

Προσβολή Αποφάσεων Γενικής Συνελεύσεως 

1. Οι αποφάσεις της Συνελεύσεως καταχωρούνται στο Βιβλίο Πρακτικών , 
υπογράφονται από τον Πρόεδρο , τους ψηφολέκτες , τον πρακτικογράφο και από τρία 
παρόντα μέλη και είναι στη διάθεση των μελών . 

Οι κατά τα ως άνω αποφάσεις δύναται να προσβληθούν από τα αποτελούμενα των κατά 
το άρθρο 12 αριθμό αντιπροσώπων , από το Διοικητικό Συμβούλιο ή μέλους αυτού , 
καθώς και από κάθε μέλος του Οργανισμού εφόσον πρόκειται για ειδική απόφαση που 
αφορά αυτό μέσα σε πέντε (5) ημέρες δι' αγωγής κατά του Οργανισμού ενώπιον του 
αρμόδιου Ειρηνοδικείου για λόγους παραβάσεως του Νόμου ή του Καταστατικού. 


2. Η απόφαση του Ειρηνοδίκου , που δικάζει εκ των ενόντων , εκδίδεται μέσα σε πέντε 

(5) ημέρες και είναι έκκλητη πάντοτε ενώπιον του αρμόδιου Προέδρου των 
Πρωτοδικών , που δικάζει χωρίς δικονομικούς τύπους κατά τις διατάξεις των άρθρων 
634 και επομένων της Πολίτικης Δικονομίας , πλην των αποφάσεων οι οποίες αφορούν 
εκλογή μελών του Διοικητικού Συμβουλίου ή αντιπροσώπων , οι οποίες είναι 
ανέκκλητες . Η απόφαση του Προέδρου ισχύει έναντι όλων. 

3. Σε περίπτωση προσβολής αποφάσεων Γενικής Συνελεύσεως που αφορούν εκλογή 
Διοικητικού Συμβουλίου , μέχρι την έκδοση της αποφάσεως διοικεί το Συμβούλιο που 
απέρχεται . Η κατά την παραγρ 1 , αγωγή κοινοποιείται μέσα σε πέντε (5) ημέρες από 
της λήψεως της αποφάσεως ή δε συζήτηση της αγωγής γίνεται μέσα σε πέντε (5) 
ημέρες από της λήξεως της προθεσμίας αυτής . 

Περισσότερες τυχόν αγωγές συνεκδικάζονται. 


Άρθρο 14° 

Τροποποίηση - Συμπλήρωση του Καταστατικού 

1. Για την τροποποίηση ή συμπλήρωση του καταστατικού ή ακόμη και τη μεταβολή του 
σκοπού του Οργανισμού απαιτείται ή πλειοψηφία των τριών τετάρτων (3/4) των , κατά 
το άρθρο 12 του παρόντος , ψήφων που συγκροτούν την απαρτία της Συνελεύσεως. 

2. Γ ια τροποποιήσεις όμως των διατάξεων του Καταστατικού που ορίζουν την 
αναλογία συμμετοχής στις υποχρεώσεις του Οργανισμού απαιτείται πλειοψηφία των 
τεσσάρων πέμπτων (4/5) των μελών που είναι παρόντα. 

3. Οι τροποποιήσεις του Καταστατικού υπόκεινται στην έγκριση του Περιφερειάρχη 
Κρήτης. 


Άρθρο 15° 

Ευθύνη εναγόντων εκ κακοβουλίας . 

Γ ια κάθε ζημία του Οργανισμού που προέκυψε από την αβάσιμη προσβολή αποφάσεων 
της Συνελεύσεως , ευθύνονται απέναντι αυτού αλληλεγγύως οι εξ αποδεδειγμένης 
κακοβουλίας ενάγοντες. 

Άρθρο 16° 

Δικαιοδοσία Γενικής Συνελεύσεως 

1. Η Γ ενική Συνέλευση έχει την ανώτερη εποπτεία , εκτός από τις περιπτώσεις κατά 
τις οποίες τα δικαιώματα της αυτά περιορίζονται από το Νόμο. 

Η Συνέλευση έχει την εξής δικαιοδοσία. 

α. Τροποποιεί και συμπληρώνει το καταστατικό και αποφασίζει σε διαφορές για την 

ερμηνεία αυτού ως και για προηγούμενες αποφάσεις της. 

β. Εκλέγει το Διοικητικό Συμβούλιο και απαλλάσσει αυτό ή μέλη αυτού από τα 
καθήκοντα τους οποτεδήποτε. 

γ. Εγκρίνει ή τροποποιεί τους Κανονισμούς Εσωτερικής Υπηρεσίας , Αρδευτικούς , 
Συντηρήσεως και Λειτουργίας των έργων , σύμφωνα με τους οποίους θα διεξάγονται 
όλες οι εργασίες του Οργανισμού . Οι κανονισμοί αυτοί καθίστανται οριστικοί μετά την 
έγκριση τους από την Περιφέρεια Κρήτης/Δ/νση Τεχνικών έργων - Τμήμα Δομών 
περιβάλλοντος. 

δ. Αποφασίζει για το απαιτούμενο αριθμό των υπαλλήλων που πρόκειται να 
προσληφθούν για τις ανάγκες του Οργανισμού και εγκρίνει και την σχετική δαπάνη 

ε. Αποφασίζει για όλα τα παράπονα που υποβάλλονται κατά του Διοικητικού 
Συμβουλίου ή μελών του και του Ταμία και του υπολοίπου προσωπικού για την 
διεξαγωγή των υπηρεσιών των. 

στ. Καθορίζει τις περιπτώσεις κατά τις οποίες επιβάλλονται πρόστιμα στα μέλη , το 
Λογιστή , στο υπόλοιπο προσωπικό , στα μέλη του Διοικητικού Συμβουλίου και τα 
υδρονομικά εν γένει όργανα για παραβάσεις τους. 

ζ. Αποφασίζει να εγείρει αξιώσεις κατά των μελών του Διοικητικού Συμβουλίου και 
εκλέγει πληρεξούσιους για την ενέργεια των σχετικών διατυπώσεων. 

η. Αποφασίζει για την έγκριση του Ισολογισμού του περασμένου χρόνου και του 
Προϋπολογισμού του νέου έτους , για τη χρησιμοποίηση του περισσεύματος ή την 
κάλυψη του ελλείμματος , για το καθορισμό συμπληρωματικών εισφορών για τις 
εργασίες του Οργανισμού , για την απαλλαγή του Διοικητικού Συμβουλίου και του Ταμία 
από τις ευθύνες για τις εργασίες αυτών . 

θ. Επιβλέπει όλες τις εργασίες του Οργανισμού 

ι. Αποφασίζει για την υποθήκευση των , υπό βελτίωση , δια των έργων του 
Οργανισμού , κτημάτων των μελών και τη λήψη δανείων και εγκρίνει τον τόκο και τους 
λοιπούς όρους των επί υποθήκη δανείων. 

ι.α. Αποφασίζει για την αγορά , υποθήκευση , εκποίηση ακινήτων και κινητών τα οποία 
αποτελούν διαρκή περιούσια του Οργανισμού και εγκρίνει όλες τις συμβάσεις 
μισθώσεων ή οποιεσδήποτε άλλες συμφωνίες που συνεπάγονται διαρκείς υποχρεώσεις 
για τον Οργανισμό. 


ι.β Καθορίζει τα ποσά που πρόκειται να καταβληθούν στον Οργανισμό ως δικαιώματα 

από την χρήση των μηχανημάτων που ανήκουν σ' αυτόν ως και τα δικαιώματα του 
Οργανισμού λόγω ωφέλειας των μελών του από την εκτέλεση εργασιών και έργων από 
αυτόν. 


Αρθρο 17° 

Διοικητικό Συμβούλιο 

Ο Οργανισμός διευθύνεται και εκπροσωπείται , για όλες τις λειτουργίες του , από το 
Διοικητικό Συμβούλιο. 


Αρθρο 18° 

Θητεία - Συγκρότηση - Εκλογή Διοικητικού Συμβουλίου 

1. α. Το Διοικητικό Συμβούλιο αποτελείται από επτά (7) μέλη και εκλέγεται από τη 
Γενική Συνέλευση για τετραετή (4) θητεία που λήγει όμως οπωσδήποτε μαζί με τη λήξη 
της θητείας των μελών αυτού ως αντιπροσώπων. 

β. Η Συνέλευση δύναται να ανακαλεί οποτεδήποτε τα μέλη του Διοικητικού Συμβουλίου 
, με την έγκριση όμως , για το χρόνο που πρέπει να συγκληθεί , της Περιφέρειας 
Κρήτης/Δ/νση Τεχνικών Έργων - Τμήμα Δομών Περιβάλλοντος. Ο χρόνος μεταξύ της 
υποβολής της αιτήσεως ανακλήσεως και της συγκλήσεως της Γ ενικής Συνελεύσεως 
δεν δύναται να υπερβαίνει τους (3) μήνες. 

γ. Τα αξιώματα των αιρετών μελών του Διοικητικού Συμβουλίου είναι τιμητικά και οι 
υπηρεσίες τους προς τον Οργανισμό παρέχονται δωρεάν. Τα μέλη του Διοικητικού 
Συμβουλίου , πλην του Γραμματέα , δεν δύνανται να είναι συγχρόνως και έμμισθοι 
υπάλληλοι του Οργανισμού. 

Δικαιούται μόνο οδοιπορικών εξόδων και ημερήσιων αποζημιώσεων σε περίπτωση 
μετακινήσεως τους εκτός της έδρας του οργανισμού ή της κατοικίας των για εκτέλεση 
υπηρεσίας του οργανισμού . Επίσης τα αιρετά μέλη του Διοικητικού Συμβουλίου και οι 
αντιπρόσωποι που απασχολούνται για εργασίες του οργανισμού ανεξάρτητα του τόπου 
κατοικίας των δικαιούται ημεραργιών. 

Για κάθε περίπτωση απαιτείται προηγούμενη απόφαση του Διοικητικού Συμβουλίου. 
Καθορισμός αποζημιώσεως κατ'αποκοπή δεν επιτρέπεται. 

Το ύψος των ημερησίων αποζημιώσεων και των ημεραργιών εγκρίνεται από την 
Περιφέρειας Κρήτης/Δ/νση Τεχνικών Έργων - Τμήμα Δομών Περιβάλλοντος, η οποία 
καθορίζει και κάθε σχετική λεπτομέρεια, κατόπιν γνώμης του Περιφερειακού 
Γνωμοδοτικού Συμβουλίου Εγγ/κών Έργων. 

δ. Μέλη Διοικητικού Συμβουλίου που αδικαιολόγητα δεν προσέρχονται σε τρεις (3) 
κατά σειρά συνεδριάσεις του, αντικαθίστανται με απόφαση του Δ/ντη της Περιφέρειας 

Κρήτης/Δ/νση Τεχνικών Έργων-Τμήμα Δομών Περιβάλλοντος, ενημερώνεται δε 
σχετικά από τον Οργανισμό ο Δήμος Αγίου Νικολάου. 

Της αποφάσεως για την αντικατάσταση προηγείται πρόσκληση για την παροχή 
εξηγήσεων μέσα σε τακτή προθεσμία. 

ε. Παραίτηση Μέλους του Διοικητικού Συμβουλίου υποβάλλεται στο Διοικητικό 
Συμβούλιο , ομαδική δε μελών , περισσοτέρων του μισού αριθμού αυτών , στην 
Περιφέρεια Κρήτης/Δ/νση Τεχνικών Έργων-Τμήμα Δομών Περιβάλλοντος. 
Παραίτηση που υποβλήθηκε δύναται να ανακληθεί από το Διοικητικό Συμβούλιο ή την 
Περιφέρεια Κρήτης/Δ/νση Τεχνικών Έργων-Τμήμα Δομών Περιβάλλοντος και να 
θεωρηθεί ότι δεν υποβλήθηκε ποτέ, εφόσον υποβληθεί σχετική δήλωση από τον 
ενδιαφερόμενο και εφόσον δεν έχει αρχίσει ακόμη ή διαδικασία αντικαταστάσεως του 
μέλους που παραιτήθηκε. 

2 α. Από τα μέλη του Διοικητικού Συμβουλίου εκλέγεται ο Πρόεδρος , ο 
Αντιπρόεδρος , ο Γραμματέας και ο Ταμίας. Κατά την εκλογή αυτή και την κατανομή 
αξιωμάτων ισχύει η σχετική πλειοψηφία . 

β. Κατά την εκλογή του Διοικητικού Συμβουλίου η Γενική Συνέλευση συγκαλείται 
σύμφωνα το άρθρο 12 του παρόντος και ορίζεται τριμελής (3) εφορευτική επιτροπή η 
οποία μαζί με τον Πρόεδρο της Γ.Σ επιβλέπει την κανονική διεξαγωγή της εκλογής. 

Η Εφορευτική Επιτροπή διανέμει τα ψηφοδέλτια στα μέλη της Γ ενικής Συνέλευσης του 
Οργανισμού , τα οποία , αφού τα συμπληρώνουν , τα ρίχνουν στη ψηφοδόχο που έχει 
ορισθεί από την Εφορευτική Επιτροπή. Οι ψηφοφόροι καλούνται ονομαστικά από την 
επιτροπή η οποία σημειώνει έναντι του ονόματος κάθε ψηφοφόρου τη λέξη "ψήφισε". 
Επίσης η εν λόγω Επιτροπή δύναται να ορίζει ώρα ενάρξεως και λήξεως της 
ψηφοφορίας . 

Αφού τελειώσει η ψηφοφορία η εν λόγω Επιτροπή , με επίβλεψη του Προέδρου της 
Γ ενικής Συνελεύσεως , ενεργεί τη διαλογή των ψήφων και αναγράφει αυτές έναντι του 
ονόματος κάθε ψηφιζομένου. Μετά τη λήξη της διαλογής , η Εφορευτική Επιτροπή 
συντάσσει πρακτικό εκλογής Διοικήσεως , το οποίο υπογράφεται απ' αυτήν και τον 
Πρόεδρο της Γενικής Συνελεύσεως το οποίο κατατίθεται στο Αρχείο του Οργανισμού 
μαζί με όλα τα σχετικά της εκλογής που διεξήχθηκε. 

Τα ψηφοδέλτια μονογράφονται από την Εφορευτική Επιτροπή , κατά την ώρα της 
διαλογής. 

Κατά τον ίδιο τρόπο θα διεξάγονται γενικά όλες οι μυστικές ψηφοφορίες στο μέλλον , 
για κάθε θέμα. 

Καθήκοντα Προέδρου των Συνελεύσεων αυτών θα ασκεί ο Πρόεδρος του Διοικητικού 
Συμβουλίου , την δε εφορευτική επιτροπή θα ορίζει η Γ ενική Συνέλευση. 

Εξαιρούνται οι περιπτώσεις κατά τις οποίες πρόκειται να ληφθεί απόφαση περί των 
μελών του Διοικητικού Συμβουλίου , οπότε της Γ ενικής Συνελεύσεως προεδρεύει 
μέλος της που ορίζεται από την Γ ενική Συνέλευση . 

Τα επτά (7) πρώτα κατά σειρά μέλη που θα εκλεγούν θα αποτελέσουν το Διοικητικό 

Συμβούλιο του Οργανισμού τα δε τέσσερα (4) κατά σειρά επιτυχίας επιλαχόντα , τα 
αναπληρωματικά μέλη αυτού. Η σειρά επιτυχίας , σε περίπτωση ισοψηφίας , ρυθμίζεται 
τελικά με κλήρωση. 


Αρθρο 19° 

Αναπλήρωση μελών Διοικητικού Συμβουλίου 

Σε περίπτωση θανάτου , αποχωρήσεως , διαγραφής , παραιτήσεως ή συνεχούς 
κωλύματος μέχρι τεσσάρων (4) μελών του Διοικητικού Συμβουλίου ή αντικατάσταση 
αυτών γίνεται με τους αμέσως κατά σειρά αναπληρωματικούς , πέρα δε των τεσσάρων 
(4) συγκαλείται η Γενική Συνέλευση για την εκλογή νέας Διοικήσεως. Μέχρι της 
εκλογής αυτής η Περιφέρεια Κρήτης / Δ/νση Τεχνικών Έργων-Τμήμα Δομών 
Περιβάλλοντος δύναται να διορίζει προσωρινούς αντικαταστάτες των μελών του 
Διοικητικού Συμβουλίου που αποχώρησαν. 

Αρθρο 20ο 

Γνωστοποίηση της συνθέσεως του Διοικητικού Συμβουλίου 

Το Διοικητικό Συμβούλιο του Οργανισμού , μόλις καταρτισθεί σε σώμα υποβάλλει στο 
αρμόδιο Ειρηνοδικείο , την Περιφέρεια Κρήτης / Δ/νση Τεχνικών Έργων - Τμήμα 
Δομών Περιβάλλοντος, την αρμόδια υπηρεσία της ΠΕ Αασιθίου και τον Δήμο Αγ. 
Νικολάου, δήλωση που περιέχει τα ονοματεπώνυμα των μελών , την ιδιότητα των και 
τις αυτόγραφες υπογραφές αυτών. Κατά τον ίδιο τρόπο γνωστοποιεί κάθε μεταβολή 
που επέρχεται καθώς επίσης και τη λήξη του προς εκπροσώπηση δικαιώματος μέλους 
τινός της Διοικήσεως . 


Αρθρο 21° 

Αρμοδιότητες , Περιορισμοί και Ευθύνες του Διοικητικού Συμβουλίου 

1. Το Διοικητικό Συμβούλιο ενεργεί έγκυρα κάθε νόμιμη πράξη μέσα στους σκοπούς 
του Οργανισμού και μέσα στα όρια της αρμοδιότητας του που ορίζεται από το 
Καταστατικό. 

Κάθε δήλωση η πράξη της Διοικήσεως και κάθε υπογραφή γίνεται κατά κανόνα από τον 
Πρόεδρο τον Διευθυντή και το Γραμματέα ή από τους αναπληρωτές τους. 

Το Διοικητικό Συμβούλιο δύναται με ευθύνη του να αναθέτει , με ειδικές αποφάσεις 
του, τη διεξαγωγή ορισμένων εργασιών και την υπογραφή των σχετικών εγγράφων , 
πλην εκείνων που αφορούν τη σύναψη δανείου και την ανάληψη οικονομικών 
υποχρεώσεων , σε υπαλλήλους του Οργανισμού. 

Για την ιδιότητα του Προέδρου του Διοικητικού Συμβουλίου ως Προέδρου αυτού δεν 
απαιτείται ειδικό έγγραφο . 

2. Το Διοικητικό Συμβούλιο ευθύνεται απέναντι του Οργανισμού για την τήρηση των 
περιορισμών του προς εκπροσώπηση δικαιώματος αυτού, τους οποίους θέτει το 
Καταστατικό ή οι αποφάσεις της Συνελεύσεως , των μελών του καθώς και των 
υπαλλήλων ή εκκαθαριστών ή των Επιτρόπων , που ορίζονται από τη Γ ενική 
Συνέλευση , που ευθύνονται για τις πράξεις των που ορίζει το άρθρο 75 του Νόμου 
4639/1930. 

3. Δεν δύναται να εκλεγούν μέλη του Διοικητικού Συμβουλίου ή να διορισθούν 
έμμισθοι ή άμισθοι υπάλληλοι του Οργανισμού ή να διατηρηθούν είτε ως μέλη είτε ως 
υπάλληλοι αυτοί που καταδικάστηκαν. 

α. Γ ια αδικήματα που συνεπάγονται στερήσεις που προβλέπονται από τα άρθρα 59 και 
64 του Ποινικού Κώδικα. 

β. Επίσης για αδικήματα των άρθρων 380-386 και 390 του ως άνω Κώδικα 
γ. Γ ια διαχειριστικές ανωμαλίες γενικά σε βάρος των Οργανισμών. 

Επίσης δεν δύναται να εκλεγούν μέλη του Διοικητικού Συμβουλίου κ.λ.π και αυτοί που 
είχαν μηνυθεί για τέτοιες ανωμαλίες που συνιστούν τα αδικήματα απάτης και 
υπεξαιρέσεως και έχουν απαλλαγεί με απόσβεση της ποινικής αγωγής λόγω εμπράκτου 
μετάνοιας. 

Περιπτώσεις εκλογής ή διορισμού αυτών κατά τα' ανωτέρω θεωρούνται άκυροι 
αυτοδικαίως. 

δ. Για παράβαση των παραγ. 2, 3 και 4 του άρθρου 72 και του άρθρου 74 του Νόμου 
4639/1930 σε συνδυασμό με τις διατάξεις των άρθρων 390 και 187 του Ποινικού 
Κώδικα. 

4. Επίσης δεν δύναται να εκλεγούν μέλη του Διοικητικού Συμβουλίου ή αντιπρόσωποι 
στη Γενική Συνέλευση , υπερήμεροι οφειλέτες από οποιαδήποτε αιτία προς τον 
Οργανισμό , αυτοί δε που έχουν τυχόν εκλεγεί ή θα καταστούν υπερήμεροι οφειλέτες 
κατά την διάρκεια της θητείας τους κηρύσσονται έκπτωτοι με απόφαση της 
Περιφέρειας Κρήτης / Δ/νση Τεχνικών Έργων-Τμήμα Δομών Περιβάλλοντος, εάν 
μέσα σε ένα μήνα από της επιδόσεως της προς πληρωμή προσκλήσεως τους , δεν 
προβούν στην εξόφληση της οφειλής τους . Η επίδοση της προς πληρωμή προσκλήσεως 
ενεργείται σύμφωνα με τις διατάξεις του άρθρου 5 παραγ II β του παρόντος 
καταστατικού. 

Για την επίδοση της εν λόγω προσκλήσεως καθώς και για την άμεση γνωστοποίηση 
στην Περιφέρεια Κρήτης / Δ/νση Τεχνικών έργων-Τμήμα Δομών Περιβάλλοντος των 
ονοματεπώνυμων αυτών που δεν συμμορφώνονται προς την πρόσκληση , ευθύνεται το 
Διοικητικό Συμβούλιο. 

5. Κάθε περιορισμός του δικαιώματος του Διοικητικού Συμβουλίου που έχει σχέση με 
την ενέργεια πράξεων επ' ονόματι του Οργανισμού , που δεν αναγράφεται στο 
Καταστατικό δεν ισχύει απέναντι των καλής πίστεως τρίτων , εφόσον οι πράξεις 
γίνονται μέσα στα πλαίσια των σκοπών του Οργανισμού. 

Αρθρο 22° 

Λειτουργία Διοικητικού Συμβουλίου 

Το Διοικητικό Συμβούλιο συνέρχεται σε τακτικές συνεδριάσεις μια φορά τον μήνα , 
χωρίς προηγούμενη πρόσκληση σε ημέρες που ορίζονται εκ των προτέρων από αυτό 
κατά προτίμηση Κυριακή. 

Στη συνεδρίαση κάθε μήνα ελέγχει τις μηνιαίες καταστάσεις του Ταμείου του 
περασμένου μήνα και εγγράφει το αποτέλεσμά στο βιβλίο των Πρακτικών του 
Διοικητικού Συμβουλίου. 

Δύναται να συνέρχεται και έκτατα όταν προσκληθεί από τον Πρόεδρο ή τον 
Αναπληρωτή του με ιδιαίτερη για κάθε μέλος του πρόσκληση στην οποία περιέχονται 
και τα θέματα που πρόκειται να συζητηθούν. Επίσης συγκαλείται από τον Πρόεδρο ή 
τον Αντιπρόεδρο και κάθε φορά που θα ζητήσουν αυτό τρία(3) το λιγότερο από τα μέλη 
του Διοικητικού Συμβουλίου με έγγραφη αίτηση τους ή οποία πρέπει να περιέχει το 
σκοπό και τους λόγους της συγκλήσεως. 

Σε κάθε συνεδρίαση του Διοικητικού Συμβουλίου ο Γραμματέας τηρεί τα πρακτικά. 

Οι αποφάσεις του Διοικητικού Συμβουλίου λαμβάνονται με πλειοψηφία. 

Σε περίπτωση ισοψηφίας νικά η ψήφος του Προέδρου. 

Αυτοί που μειοψηφούν οφείλουν να αναγράφουν και να υπογράφουν τους λόγους για 
τους οποίους μειοψηφούν. 

Το Συμβούλιο βρίσκεται σε απαρτία όταν παρίστανται τέσσερα(4) το λιγότερο από τα 
μέλη. 


Αρθρο 23° 

Καθήκοντα Διοικητικού Συμβουλίου 

1. Το Διοικητικό Συμβούλιο έχει καθήκον να επιβλέπει και να εφαρμόζει αυτά που 
διατάσσονται από το Νόμο , το καταστατικό , την αρμόδια Γενική Διεύθυνση του 
Υπουργείου Αγροτικής Ανάπτυξης και Τροφίμων και από τις αποφάσεις της Γ ενικής 
Συνέλευσης . Ιδιαίτερα το Διοικητικό Συμβούλιο έχει καθήκον, 
α. Να ενεργεί για την εγγραφή των μελών σύμφωνα με τις διατάξεις του Νόμου και 
του Καταστατικού. 

β. Να εκτελεί όλες τις , από το Νόμο και το Καταστατικό Δηλώσεις ,Γνωστοποιήσεις 
που προβλέπονται και να επιβλέπει για την τακτική τήρηση των Διοικητικών και 
Διαχειριστικών βιβλίων που απαιτούνται , για την οποία είναι υπεύθυνο, 
γ. Να αποφασίζει για τα τρέχοντα έξοδα της Διοικήσεως. 

δ. Να φροντίζει για την σύνταξη της Απογραφής , του λογαριασμού Αποτελεσμάτων 
Χρήσεως , του Ισολογισμού του περασμένου χρόνου και του Προϋπολογισμού του 
επόμενου , να ελέγχει όλους αυτούς και να τους υποβάλει μαζί με τις σχετικές 
εισηγήσεις του στη Γ ενική Συνέλευση. 

ε. Να ορίζει σε περίπτωση απουσίας ή κωλύματος του Ταμία και με ευθύνη του , τον 
αναπληρωτή αυτού. 

στ. Να διορίζει και να παύει το αναγκαίο διοικητικό κ.λ.π προσωπικό, να καθορίζει 
την αντιμισθία , τις υποχρεώσεις και τα καθήκοντα αυτού-σύμφωνα με τις κείμενες 
διατάξεις και του Κανονισμού Εσωτερικής Υπηρεσίας προσωπικού ,μετά από σχετική 
έγκριση της Περιφέρειας Κρήτης / Δ/νση Τεχνικών Έργων-Τμήμα Δομών 
Περιβάλλοντος και να λογοδοτεί στη Γενική Συνέλευση. 

Ο διορισμός και η απόλυση τεχνικού προσωπικού κάθε κατηγορίας και οι μετ' αυτού 
συμβάσεις υπόκεινται υποχρεωτικά στην έγκριση του από την Περιφέρεια Κρήτης / 
Δ/ση Τεχνικών Έργων-Τμήμα Δομών Περιβάλλοντος, 
ζ. Να αποφασίζει την σύγκληση των Γ ενικών Συνελεύσεων, 
η. Να εκτελεί όλες τις διαταγές της αρμόδιας Γ ενικής Διεύθυνσης του Υπουργείου 
Αγροτικής Ανάπτυξης και Τροφίμων ή των Υπηρεσιών της Περιφέρειας Κρήτης / 
Δ/ση Τεχ/κων Έργων - Τμήμα Δομών Περιβάλλοντος και του Δήμου Αγίου 
Νικολάου, οι οποίες έχουν σχέση με, τεχνικά και οικονομικά μέτρα που έχουν εγκριθεί 
από το αρμόδιο Υπουργείο. 

θ. Να φροντίζει και να επιλύει όλα τα ζητήματα που δεν αναφέρονται ειδικά στην 
αρμοδιότητα της Αρχής που εποπτεύει ή στα δικαιώματα της Γ ενικής Συνελεύσεως. 
ι. Να κατανέμει μεταξύ των μελών και λοιπών που ωφελούνται , τις εισφορές και 
λοιπές υποχρεώσεις οι οποίες επιβάλλονται από την Γ ενική Συνέλευση, 
ια. Να εφαρμόζει , εφόσον υπάρχουν , τις υποδείξεις που περιλαμβάνονται στα 
πορίσματα των γενικών ελέγχων που διενεργούνται από την εποπτεύουσα αρχή και να 
ενημερώνει σχετικά τη Γ ενική Συνέλευση . 


Αρθρο 24° 

Πρόεδρος του Διοικητικού Συμβουλίου 

Ο Πρόεδρος του Διοικητικού Συμβουλίου διευθύνει την εκτέλεση των εργασιών του 
Οργανισμού σύμφωνα με το Νόμο , το Καταστατικό, τις διαταγές και υποδείξεις της 
αρμόδιας Γ ενικής Διεύθυνσης Υπουργείου Αγροτικής Ανάπτυξης και Τροφίμων, της 
Περιφέρειας Κρήτης / Διεύθυνσης Τεχνικών Έργων- Τμήμα Δομών Περιβάλλοντος, 
και του Δήμου Αγίου Νικολάου, τις αποφάσεις της Συνελεύσεως και του Διοικητικού 
Συμβουλίου καθώς επίσης και των εργασιών που προβλέπονται από τους 
κανονισμούς που έχουν εγκριθεί από τη Γ ενική Συνέλευση και από την Αρχή που 
εποπτεύει τον Οργανισμό και ειδικότερα, 

α. Υπογράφει μαζί με τον Γραμματέα τα έγγραφα και τις γνωστοποιήσεις του 
Οργανισμού και κρατά τη σφραγίδα του οργανισμού. 

β. Φροντίζει για την εκπλήρωση των καθηκόντων και υποχρεώσεων του Διοικητικού 
Συμβουλίου. 

γ. Επιβλέπει την Ταμειακή και Λογιστική Υπηρεσία. 

δ. Εκδίδει , για πληρωμή ή είσπραξη εντολές προς τον Ταμία βάσει των οικείων 
διατάξεων και αυτών που προβλέπει το Καταστατικό. 

ε. Συντάσσει μαζί με τον Ταμία και το Λογιστή τις μηνιαίες καταστάσεις του Ταμείου 
και το μηνιαίο ισοζύγιο των λογαριασμών καθώς επίσης και τον ισολογισμό και 
λογαριασμό αποτελεσμάτων χρήσεως του έτους και υποβάλλει αυτούς στην κρίση του 
Διοικητικού Συμβουλίου. 

στ. Παρακολουθεί τα τεχνικά έργα μετά την εκτέλεση τους, αναφέρει στην Αρχή που 

εποπτεύει ή και αλλού κάθε βλάβη ή ζημία , λαμβάνει αμέσως όλα τα μέτρα που είναι 

αναγκαία για την πρόχειρη επιδιόρθωση των ζημιών που έγιναν. 

ζ. Συγκαλεί το Διοικητικό Συμβούλιο σε τακτικές και έκτακτες συνεδριάσεις και 

κοινοποιεί τις προσκλήσεις , για τις Γενικές Συνελεύσεις . 

η. Προεδρεύει των συνεδριάσεων του Διοικητικού Συμβουλίου και της Γενικής 

Συνελεύσεως και ορίζει τους πρακτικογράφους αυτής. 

Εξαιρούνται οι περιπτώσεις κατά τις οποίες πρόκειται να ληφθεί απόφαση από τη 
Γενική Συνέλευση για τα μέλη του Διοικητικού Συμβουλίου οπότε Προεδρεύει μέλος 
που ορίζεται απ' αυτή. 

θ. Εκθέτει την κατάσταση του Οργανισμού και τη δράση του Διοικητικού Συμβουλίου 
στην Τακτική Γ ενική Συνέλευση κατά την οποία συζητείται ο Ισολογισμός, 
ι. Δίδει στο Υπουργείο Αγροτικής Ανάπτυξης και Τροφίμων και στους Δανειστές του 
Οργανισμού όλες τις πληροφορίες που ζητούνται απ' αυτούς. 

Άρθρο 25° 

Αντιπρόεδρος του Διοικητικού Συμβουλίου 

Ο Αντιπρόεδρος αναπληρώνει τον Πρόεδρο , όταν απουσιάζει ή κωλύεται , σε όλα τα 
καθήκοντα αυτού. 


Άρθρο 26° 

Ταμίας 

Ο Ταμίας ενεργεί την ταμειακή καθόλα υπηρεσία , σύμφωνα με το Καταστατικό και 
είναι προσωπικά υπεύθυνος για τα χρήματα ή αξίες που του έχουν εμπιστευθεί. 
Ειδικότερα έχει τα εξής καθήκοντα: 

α. Ενεργεί κάθε είσπραξη και πληρωμή βάσει των εντολών του Προέδρου και ενεργεί 
τις πρέπουσες εξοφλήσεις. 

β. Εκτελεί κάθε σχετική με την υπηρεσία απόφαση του Διοικητικού Συμβουλίου . 
γ. Φυλάσσει το περιεχόμενο του Ταμείων , τα χρηματόγραφα ά τα αποδεικτικά 
έγγραφα. 

δ. Συντάσσει τις μηνιαίες καταστάσεις του ταμείου , και καταρτίζει τον ετήσιο 
ισολογισμό και προϋπολογισμό . 

ε. Τηρεί η μεριμνά για την τήρηση των υποχρεωτικών για τον Οργανισμό λογιστικών 

Βιβλίων και εκτελεί κάθε άλλη σχετική υπηρεσία. 

στ. Δίνει όλες τις εξηγήσεις που είναι αναγκαίες στο Διοικητικό Συμβούλιο, 
ζ. Καταθέτει κάθε ποσό που υπερβαίνει τα 1.000 Ευρώ στο πλησιέστερο 
υποκατάστημα της Τράπεζας Πειραιώς ή της Παγκρήτιας Συνεταιριστικής Τράπεζας 
ή σε άλλο τραπεζικό φορέα εφόσον παρέχονται συμφερότεροι όροι, 
η. Ενεργεί κάθε ανάληψη χρημάτων από την Τράπεζα βάσει εντολής που έχει 
υπογράφει από τον Πρόεδρο και το Γραμματέα μέχρι ποσού των πέντε χιλιάδων 
(5.000) Ευρώ πέρα δε του ποσού αυτού απαιτείται και απόφαση του Διοικητικού 
Συμβουλίου. θ. Η 

διαχείριση χρηματικού μπορεί με απόφαση του Διοικητικού Συμβουλίου να ανατίθεται 
σε υπάλληλο του Οργανισμού. 


Αρθρο 27° 

Αντικατάσταση Μελών Διοικητικού Συμβουλίου 

Στις περιπτώσεις που η Περιφέρεια Κρήτης / Δ/νση Τεχνικών Έργων-Τμήμα Δομών 
Περιβάλλοντος κρίνει ότι συντρέχουν οι λόγοι που προβλέπονται από τις διατάξεις 
του άρθρου 20 παραγ. 2 του ΝΔ 3881/1958 για την αντικατάσταση όλου ή μέρους 
των μελών του Διοικητικού Συμβουλίου , συντάσσει , για τους λόγους αυτούς , 
λεπτομερή αιτιολογική έκθεση και εισηγείται στο Περιφερειακό Γνωμοδοτικό 
Συμβούλιο και ειδοποιεί σχετικά τον ενδιαφερόμενο ή τους ενδιαφερομένους , δέκα 
(10) τουλάχιστον ημέρες πριν ν' αρχίσει η συζήτηση του θέματος αυτού από το εν 
λόγω Συμβούλιο. 


Θ. ΠΟΡΟΙ ΤΟΥ ΟΡΓΑΝΙΣΜΟΥ 
Αρθρο 28° 


Οι πόροι του Οργανισμού είναι. 

1 Τα από μέλη του οργανισμού δικαιώματα εγγραφής που καταβάλλονται μια φορά 
και μόνο και για κάθε στρέμμα.. 

2 Οι στρεμματικές εισφορές. 

3 Τα Αρδευτικά ή Στραγγιστικά τέλη και το αντίτιμο χρήσεως αρδευτικού ύδατος. 

4 Τα Μισθώματα και Δικαιώματα. 

5 Το προϊόν Δανείων από το Δημόσιο ή αλλά πιστωτικά ιδρύματα . 

6. Οι επιδοτήσεις και επιχορηγήσεις 

7. Πρόστιμα και Δωρεές. 

Αρθρο 29° 

1 Στρεμματικές Εισφορές επιβάλλονται 

α. Για την αντιμετώπιση των δαπανών κατασκευής και συντήρησης έργων που δεν 
καλύπτονται με επιδοτήσεις ή με δάνεια. 



31040 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Για την εξόφληση των δανείων που έχουν συναφθεί για την κατασκευή έργων 
και που διακρίνονται σε τακτικές και έκτακτες εισφορές. 

Τακτικές μεν είναι αυτές που επιβάλλονται από την Γ ενική Συνέλευση και που 
προβλέπονται στον Προϋπολογισμό , έκτακτες δε εκείνες που επιβάλλονται και 
πάλι από τη Γ ενική Συνέλευση στις περιπτώσεις κατά τις οποίες οι τακτικές 
εισφορές δεν επαρκούν για την αντιμετώπιση των κάθε φύσεως δαπανών και 
οφειλών του οργανισμού και που κατανέμονται μεταξύ των μελών κατά την αυτή 
αναλογία με τις τακτικές. 

2 Τα αρδευτικά ή στραγγιστικά τέλη και το αντίτιμο χρήσεως αρδευτικού ύδατος 
επιβάλλονται για την αντιμετώπιση των ετήσιων δαπανών διοικήσεως , 
λειτουργίας και συντηρήσεως των έργων. 

3 Ω,ς μισθώματα και δικαιώματα νοούνται αυτά που προβλέπονται από την παραγ. I 
ε' του άρθρου 14 του ΝΔ 3881/1958. 

4 Ο Οργανισμός έχει το δικαίωμα να συνάπτει δάνεια με υποθήκη των εκτάσεων 
που πρόκειται να βελτιωθούν με τους εξής όρους. 

α. Η απόφαση για την σύναψη ενυπόθηκου δανείου λαμβάνεται από τη Γ ενική 
Συνέλευση κατ' απόλυτη πλειοψηφία των ψήφων που συγκροτούν την απαρτία , η 
οποία προβλέπει και τον τρόπο εξυπηρετήσεως του δανείου και εγκρίνεται από 
την αρμόδια αρχή. 

β. Η υποθήκη εγγράφεται κατά του νομικού προσώπου του Οργανισμού για όλη την 
έκταση , που περιλαμβάνεται στο διάγραμμα της περιοχής δικαιοδοσίας του το 
οποίο καθορίζεται από τη διάταξη του άρθρου 15 του από 13-9-59 Β.Δ " Περί 
Οργανισμών Εγγείων βελτιώσεων " εκτείνεται δε αυτοδικαίως κατά παρέκκλιση 
των διατάξεων που ισχύουν για την εγγραφή υποθηκών , χωρίς ιδιαίτερη εγγραφή 
σε όλα τα κτήματα τα οποία περιλαμβάνονται στο διάγραμμα και κατά του 
Οργανισμού και κάθε μέλους - ιδιοκτήτη , ως ορίζεται από το άρθρο 33 του 13-9- 
59 ως άνω Β.Δ . 

Το κύρος της υποθήκης αυτής σε καμία περίπτωση δύναται να προσβληθεί από 
τον Οργανισμό ή από οποιοδήποτε από τα μέλη αυτού. 

γ. Σε περίπτωση εκποιήσεως της υποθηκευμένης εκτάσεως , η οποία δύναται να 
εκποιηθεί ή ολόκληρη ή μέρους αυτής δι' αναγκαστικής εκτελέσεως για ολόκληρο ή 
και μέρος του δανείου αυτή χωρεί κατά μόνου του προσώπου του Οργανισμού και 
αυτοδικαίως υποχρεώνει τα ενδιαφερόμενο μέλη . 

δ. Οι εισφορές που έχουν επιβληθεί για την εξυπηρέτηση του δανείου δεν δύνανται 
να ελαττωθούν μέχρι εξοφλήσεως του δανείου. 

ε. Τα δανειστικά συμβόλαια , των δανείων που τυχών έχουν συναφθεί, υπογράφει 
το Διοικητικό Συμβούλιο του Οργανισμού για λογαριασμό των μελών αυτού . 

Σε περίπτωση που το Κράτος , η Τράπεζα που λειτουργεί στην Ελλάδα , το 
Ταμείο Παρακαταθηκών και Δανείων ή οποιοδήποτε άλλο Πιστωτικό Ίδρυμα ή 
Εταιρία χορηγήσουν , για έργα , δάνεια χρεωλυτικά με εκχώρηση εισφορών , οι 
εισφορές αυτές δεν είναι δυνατόν να ελαττωθούν μέχρι να εξοφληθούν τα 

δάνεια , και εξασφαλίζονται δια της υποθηκεύσεως των κτημάτων των μελών που 
εξυπηρετούνται από τα έργα και της λοιπής περιουσίας του Οργανισμού. 

5 Ως επιχορήγηση λειτουργίας και συντηρήσεως νοούνται οι κατά το άρθρο 2 του 
Νόμου 414/76 συμμετοχές του Κράτους σε δαπάνες διοικήσεως των έργων χωρίς 
να προβλέπεται η επιστροφή αυτών. 

6 Πρόστιμα είναι αυτά που επιβάλλονται από το Διοικητικό Συμβούλιο του 
Οργανισμού είτε προς τους υπαλλήλους αυτού είτε προς τα μέλη. Ειδικότερα 
επιβάλλεται από το Διοικητικό Συμβούλιο , για την μη εμπρόθεσμη εκπλήρωση 
των οικονομικών υποχρεώσεων στον Οργανισμό πρόστιμο 10% για το σύνολο της 
οφειλής του καθενός , το οποίο αφού προστεθεί στο ποσό που οφείλεται 
εισπράττεται μαζί με την οφειλή κατά τις διατάξεις του άρθρου 4 παρ. 2 του Ν.Δ. 
1277/1972 όπως έχει τροποποιηθεί μεταγενέστερα και ισχύει σήμερα (βλέπε 
άρθρα 61 και 6461 του Νόμου 2538/97). 


Άρθρο 30° 

Είσπραξη Οφειλών 

1. Τα μέλη του Οργανισμού έχουν υποχρέωση να εκπληρώνουν τις υποχρεώσεις των 
προς αυτόν και μάλιστα μέσα στις προθεσμίες που έχουν ταχθεί από τη Γενική 
Συνέλευση ή συμπεριλαμβάνονται στο Κανονισμό Άρδευσης . 

2 Μόλις λήξουν οι σχετικές προθεσμίες , το Διοικητικό Συμβούλιο καταρτίζει πίνακες 
αυτών που έχουν οικονομικές υποχρεώσεις (μελών ή μή) και ενεργεί κατά τις διατάξεις 
της κείμενης νομοθεσίας( Ν.Δ 1277/1972 και η 46027/2473/539/23-5-1973 
εγκύκλιος διαταγή του Υπουργείου Γεωργίας-ΥΕΒ «Περί καθορισμού τρόπου επιβολής 
συντάξεως πινάκων και εισπράξεων δικαιωμάτων από τους ΟΕΒ» όπως έχουν 
τροποποιηθεί και ισχύουν σήμερα, ως άρθρο 61 του Νόμου 2538/97) και του 
Κανονισμού Άρδευσης 


Άρθρο 31° 

Επιβολή προσωπικής εργασίας 

1. Για την εκτέλεση έργων και την παροχή υπηρεσιών που είναι αναγκαία για την 
προστασία , συντήρηση ή συμπλήρωση των έργων εγγείων βελτιώσεων , σύμφωνα με το 
πρόγραμμα συντηρήσεως το οποίο καταρτίζει ο Οργανισμός , δύναται να επιβληθεί από 
αυτόν προσωπική εργασία στους καλλιεργητές μέλη του Οργανισμού, ή οποία δεν 
δύναται να υπερβεί κατ' ανώτατο όριο συνολικά , την διάρκεια των είκοσι (20) ημερών 
το χρόνο και εφαρμόζονται κατά τα λοιπά και κατ' αναλογία οι διατάξεις των άρθρων 
47 μέχρι 52 του Διατάγματος της 21 Ιανουάριου 1965 «Περί κωδικοποιήσεως των 
περί προσόδων των Δήμων και Κοινοτήτων διατάξεων» . 

I. ΚΕΦΑΛΑΙΑ ΤΟΥ ΟΡΓΑΝΙΣΜΟΥ 
Αρθρο 32° 

Σχηματισμός Κεφαλαίου 

Τα κεψάλαια του Οργανισμού σχηματίζονται : 
α . Με τις πάσης φύσεως εισφορές και τέλη 
β. Με τα δάνεια που λαμβάνονται 
γ. Με το αρχικό αποθεματικό κεφάλαιο και 
δ. Με το αποθεματικό κεφάλαιο 


Αρθρο 33° 

Αποθεματικό 

2. Κάθε μέλος υποχρεούται να καταβάλει ως δικαίωμα εγγραφής 15,00 Ευρώ μόνο 
μια φορά , το οποίο ενισχύει το «Αποθεματικό Κεφάλαιο του Οργανισμού» . 

3. Στο αποθεματικό κεφάλαιο περιέρχονται επίσης τα πρόστιμα ή οποιοδήποτε άλλο 
απρόβλεπτο έσοδο , καθώς επίσης και ποσοστό όχι μεγαλύτερο από πέντε τις 
εκατό(5%) από τις ετήσιες εισπράξεις του Οργανισμού , που προβλέπονται στον ετήσιο 
προϋπολογισμό , μέχρι οι από αυτόν εισπράξεις φθάσουν σε ποσό ίσο προς το σύνολο 
των δικαιωμάτων εγγραφής . 

Ο Οργανισμός δύναται να εγγυάται , για τις υποχρεώσεις που έχει αναλάβει έναντι 
τρίτων , από τη ρευστή περιουσία του καθώς και από το Αποθεματικό Κεφάλαιο. 

4. Το αποθεματικό κεφάλαιο κατατίθεται στην σε Τραπεζικό ίδρυμα που λειτουργεί 
νόμιμα στη χώρα και χρησιμοποιείται για την κάλυψη ζημιών του Οργανισμού. Δύναται 
δε σε απολύτως έκτακτες ανάγκες να διατίθεται και για την κατασκευή ή συμπλήρωση ή 
συντήρηση ή λειτουργία των έργων. 

Για την αναγκαιότητα και σκοπιμότητα χρησιμοποιήσεως του αποθεματικού κεφαλαίου 
του οργανισμού αποφασίζει , με αίτηση του Διοικητικού Συμβουλίου, ο Δήμος Αγίου 
Νικολάου, ο οποίος καθορίζει συγχρόνως τον τρόπο και χρόνο της αποδόσεως του 
ποσού στο Λογαριασμό "Αποθεματικό Κεφάλαιο". 


ΙΑ. ΔΑΠΑΝΕΣ ΤΟΥ ΟΡΓΑΝΙΣΜΟΥ 
Άρθρο 34 

Δαπάνη ιδρύσεως και Οργανώσεως 

Για την αντιμετώπιση των αρχικών αναγκών καθώς και των τυχόν υποχρεώσεων 
που θα δημιουργηθούν κατά την σύσταση του οργανισμού, αυτός έχει υποχρέωση να 

εγγράψει στον πρώτο προϋπολογισμό ειδική στρεμματική εισφορά. Το ύψος της 
εισφοράς καθορίζεται από τον Δήμο Αγίου Νικολάου. 

Για την Ταμειακή διευκόλυνση , ο Οργανισμός δύναται να συνάπτει ειδικό , από το 
Δημόσιο ή και από τρίτους , δάνειο και για το ποσό ίσο με το σύνολο της εισφοράς που 
έχει επιβληθεί. 


Άρθρο 35° 

Συμμέτοχη μελών σε δαπάνες του Οργανισμού 

1 Η συμμετοχή κάθε μέλους στις δαπάνες του Οργανισμού κανονίζεται με εισφορές ή 
τέλη που επιβάλλονται από τη Γ ενική Συνέλευση ανάλογα με την ωφέλεια που 
προέκυψε στην γεωργική έκταση που κατέχει αυτός και από τις επιβαρύνσεις των 
έργων που εξυπηρετούνται από την ωφέλεια αυτή. 

2 Το ποσό , ο χρόνος , και ο τρόπος πληρωμής των εισφορών ή τελών καθορίζονται 
με απόφαση της Γ ενικής Συνέλευσης. 

Τα μέλη που εξέρχονται για το λόγο μη ωφέλειας των κτημάτων τους ευθύνονται για 
τις μέχρι της εξόδου των , εισφορές που τους έχουν επιβληθεί. 


Αρθρο 36° 

Πραγματοποίηση Δαπανών 

1 Η πραγματοποίηση Δαπανών του Οργανισμού ενεργείται με απόφαση του 
Διοικητικού Συμβουλίου και με την διαδικασία που θα ήθελε να καθορισθεί αυτό με την 
απόφαση του. 

Η απόφαση αυτή του Διοικητικού Συμβουλίου εγκρίνεται από τον Δήμο Αγίου 
Νικολάου, όπου απαιτείται αυτό από τις σχετικές διατάξεις. 

2 Οι διαχειριστικές εργασίες γενικά του Οργανισμού μεταξύ δε αυτών και ο τρόπος 
πραγματοποιήσεως των δαπανών διεξάγονται βάσει των σχετικών διατάξεων του 
εγκεκριμένου Κανονισμού Εσωτερικής Υπηρεσίας. 

3 Η ετήσια δαπάνη συντηρήσεως των έργων , πλην των ανωτέρω προϋποθέσεων που 
καλύπτεται από των Κανονισμό απαιτεί σύνταξη τεχνικής εκθέσεως μετά 
προϋπολογισμού όπως προβλέπεται από την παρ. 2 του άρθρου 3 του ΝΔ 1277/1972 
όπως τροποποιήθηκε και συμπληρώθηκε μεταγενέστερα. 

4 Κάθε πληρωμή για λογαριασμό του Οργανισμού μπορεί να ενεργείται με μετρητά 
μέχρι πεντακόσια(500,00) Ευρώ ενώ άνω αυτού του ποσού ενεργείται με επιταγή που 
εκδίδεται σε βάρος των καταθέσεων αυτού σε πιστωτικό ίδρυμα(Τράπεζα που 
λειτουργεί νόμιμα στην χώρα). 

Κατ' εξαίρεση των παραπάνω ή πληρωμή των μισθών και ημερομισθίων και γενικά των 
αποδοχών του κάθε φύσεως προσωπικού ενεργείται από τον Ταμία του Οργανισμού και 
φυσικά με επιταγή που θα εκδοθεί στο όνομα του, της Τράπεζας με την οποία έχει 
συμβληθεί ο οργανισμός . 

ΙΒ. ΕΡΓΑΣΙΕΣ ΤΟΥ ΟΡΓΑΝΙΣΜΟΥ 
Αρθρο 37° 

Εκπόνηση Μελετών - Εκτέλεση Έργων και Συντήρηση αυτών 

1 Ο Οργανισμός δύναται να διενεργεί κάθε φύσεως έρευνες και να εκπονεί μελέτες 
που αφορούν τα έργα του είτε με την ίδια την υπηρεσία του είτε με ανάθεση σε 
αναγνωρισμένα ιδιωτικά γραφεία ή ιδιώτες ειδικούς και ανάλογα με τις περιπτώσεις. 

2 Οι έρευνες που ενεργούνται από τον Οργανισμό και οι μελέτες που εκπονούνται 
υπάγονται στην Εποπτεία της Τεχνικής Υπηρεσίας του Δήμου Αγίου Νικολάου. 

3 Η ανάθεση μελετών σε ιδιωτικά γραφεία ή ιδιώτες ειδικούς και η αμοιβή αυτών 
γίνεται με συγγραφή υποχρεώσεων , που εγκρίνεται από την Τεχνική Υπηρεσία του 
Δήμου Αγίου Νικολάου, η οποία καθορίζει και τον τρόπο αναθέσεως σ' αυτούς των 
παραπάνω εργασιών. 

4 ΤΤροκειμένου περί έργων που χρηματοδοτούνται από τον Οργανισμό είτε με δάνεια 
είτε από τους πόρους αυτού , ο Οργανισμός δύναται να εκτελεί τα έργα αυτά στην 
περιοχή δικαιοδοσίας του , σύμφωνα με τα όσα ορίζει το άρθρο 36 του παρόντος 
καταστατικού. 

5 ΤΤροκειμένου περί έργων που εκτελούνται από τον Οργανισμό ή για λογαριασμό 
αυτού από την Τεχνική Υπηρεσία του Δήμου Αγίου Νικολάου, με τη συνολική ή μερική 
χρησιμοποίηση κρατικών πιστώσεων, ο τρόπος εκτελέσεως των έργων θέλει να 
κανονισθεί για κάθε φορά από την Περιφέρεια Κρήτης με την εισήγηση του Δήμου 
Αγίου Νικολάου. 

6 Κανενός έργου ή τμήματος αυτού δύναται να αρχίσει η κατασκευή εάν 
προηγουμένως δεν εξασφαλισθεί η απαιτούμενη πίστωση κατασκευής του. 

7 Οι εργασίες για συνηθισμένες συντηρήσεις εκτελούνται από τον Οργανισμό , με 
βάση τον ετήσιο προϋπολογισμό του που εγκρίνεται και υπό την εποπτεία του Δήμου 
Αγίου Νικολάου, ή για λογαριασμό του Οργανισμού από τον Δήμο Αγίου Νικολάου. 

8 Τα επείγοντα έργα συντηρήσεως εκτελούνται με ευθύνη του Διοικητικού 
Συμβουλίου του Οργανισμού , το οποίο έχει υποχρέωση να αναφέρει χωρίς 
καθυστέρηση την έναρξη αυτών στον Δήμο Αγίου Νικολάου. 

9 Ο καθορισμός του τρόπου συντάξεως και εγκρίσεως μελετών καθώς και 
εκτελέσεως εργασιών συντηρήσεως έργων από τον Οργανισμό με αποκλειστική δική 

του χρηματοδότηση , γίνεται σύμφωνα με την Αριθ.πρωτ. Β37/1103/15-09-1994 
απόφαση του Υπουργείου Γεωργίας και τις εκάστοτε εκδιδόμενες απ' αυτό σχετικές 
αποφάσεις. 


ΙΓ. ΔΙΟΙΚΗΤΙΚΑ ΛΟΓΙΣΤΙΚΑ 
Αρθρο 38° 

Οι Διοικητικές και Διαχειριστικές εργασίες του Οργανισμού διεξάγονται σύμφωνα 
με τις διατάξεις του Κανονισμού Εσωτερικής Υπηρεσίας ο οποίος καταρτίζεται ή 
τροποποιείται από τη Διοίκηση και εγκρίνεται από τη Γ ενική Συνέλευση . 

Αρθρο 39° 

Λογιστικό Έτος 

Το Λογιστικό έτος αρχίζει την 1 η Ιανουάριου και λήγει την 31 η Δεκεμβρίου. 

Αρθρο 40° 

Απογραφή - Ισολογισμός - Προϋπολογισμός 

α. Οι ετήσιες απογραφές , ο Λογαριασμός Αποτελεσμάτων Χρήσεως , ο Ισολογισμός , ο 
Απολογισμός και ο Προϋπολογισμός , συντάσσονται στο τέλος της χρήσεως με ευθύνη 
του Διοικητικού Συμβουλίου και υποβάλλονται προς τον Δήμο Αγίου Νικολάου, για 
έλεγχο και επεξεργασία από αυτόν επιστρέφονται δε στον Οργανισμό μέσα σε (20) 
είκοσι ημέρες από την ημερομηνία της υποβολής τους με τις τυχόν τροποποιήσεις. Σε 
περίπτωση που παρέλθει άπρακτη η ως άνω ημερομηνία , το Διοικητικό Συμβούλιο 
προχωρεί στην σύγκληση της Τακτικής Γ ενικής Συνέλευσης , γιατί θεωρεί ότι ο Δήμος 
Αγίου Νικολάου συμφωνεί. Αντίγραφα των εγκριθέντων από τη Γ ενική Συνέλευση , 
Λογαριασμού Αποτελεσμάτων Χρήσεως , Απολογισμού , Ισολογισμού και 
Προϋπολογισμού , υποβάλλονται από τον οργανισμό στον Δήμο Αγίου Νικολάου, 
Περιφέρεια Κρήτης / Δ/νση Τεχνικών Έργων-Τμήμα Δομών Περιβάλλοντος) και στην 
αρμόδια Υπηρεσία του Υπουργείου Αγροτικής Ανάπτυξης και Τροφίμων. 

Ο Ισολογισμός κατατίθεται επτά (7) το λιγότερο ημέρες , πριν τη σύγκληση της 
Συνελεύσεως στο Γραφείο του Οργανισμού , κάθε μέλος έχει το δικαίωμα να λαμβάνει 
γνώση αυτού. 

Ο Λογαριασμός Αποτελεσμάτων Χρήσεως πρέπει να περιέχει όλα τα Έσοδα και Έξοδα 
που έχουν γίνει κατά το διάστημα του χρόνου κατά τις διάφορες στη λογιστική 
υποδιαιρέσεις. Στον Ισολογισμό πρέπει να περιέχονται σε περίληψη. 

1. Το Ενεργητικό ήτοι: 

α. Τα μετρητά που υπάρχουν μέσα στο Ταμείο, 

β. Οι στο όνομα και υπέρ του Οργανισμού καταθέσεις. 

γ. Η αξία των υλικών , εργαλείων κινητών μηχανών , επίπλων και σκευών και 
άλλων , που χρησιμοποιούνται για την εκτέλεση των έργων , ειδών με ανάλογες 
αποσβέσεις, σύμφωνα με τις οδηγίες του Δήμου Αγίου Νικολάου, 
δ. Η αξία των ακινήτων , γηπέδων και οικοδομών , που έχουν κατασκευασθεί η 
προμηθευτεί με την εκτέλεση των προϋπολογισμών του , μετά απόσβεση, επί των 
τελευταίων τουλάχιστον πέντε τοις εκατό(5%) κάθε χρόνο, σύμφωνα με τις 
εκάστοτε ισχύουσες διατάξεις, 
ε. Οι κατά των χρεωστών απαιτήσεις 

στ. Αυτά που οφείλουν τα μέλη και που προέρχονται από τέλη και κάθε φύσεως 
εισφορές. 

ζ. Τα ποσά που δαπανήθηκαν αποκλειστικά και μόνο για κατασκευές κατά το 
χρόνο της χρήσεως μετά από ανάλογη απόσβεση το λιγότερο πέντε (5%) κάθε 
χρόνο. 

Η. Οι υπέρ του Οργανισμού τόκοι που έχουν υπολογισθεί. 
θ. Κάθε άλλο στοιχείο του ενεργητικού. 

2. Το παθητικό ήτοι : 

α. Οι τακτικές και έκτακτες εισφορές 

β. Το αποθεματικό Κεφάλαιο 

γ. Τα διάφορα είδη Δανείων που έχουν ληφθεί από τον Οργανισμό 
δ. Τα χρέη στους πιστωτές 

ε. Οι τόκοι που έχουν υπολογισθεί σε βάρος του Οργανισμού 
στ. Κάθε άλλο στοιχείο του Παθητικού. 

Η διαψορά μεταξύ των σκελών του ενεργητικού και του παθητικού αποτελεί θετικό η το 
αρνητικό Αποτέλεσμα της Χρήσεως . 

Κάθε δαπάνη που υπερβαίνει τον προϋπολογισμό που έχει εγκριθεί χωρίς την έγκριση 
του Δήμου Αγίου Νικολάου βαρύνει τον Πρόεδρο και τον Ταμία του οργανισμού , 
καταλογίζεται δε από την αρμόδια υπηρεσία του Δήμου Αγίου Νικολάου και την αρμόδια 
Γενική Διεύθυνση του Υπουργείου Αγροτικής Ανάπτυξης και Τροφίμων και διατάσσεται 
η είσπραξη για λογαριασμό του Οργανισμού. 

Ο Προϋπολογισμός δύναται να τροποποιείται με απόφαση της Γενικής Συνελεύσεως , 
αφού εγκριθεί από τον Δήμο Αγίου Νικολάου. 

Αρθρο 41° 

Διάθεση Θετικού Αποτελέσματος Χρήσεως 

Το κάθε χρόνο θετικό Αποτέλεσμα Χρήσεως του Οργανισμού μεταφέρεται στο 
λογαριασμό Κεφάλαιο. 

Αρθρο 42° 

Κατανομή Αρνητικού Αποτελέσματος Χρήσεως 

Σε περίπτωση που σε οποιαδήποτε χρόνο προκύψει αρνητικό αποτέλεσμα , αυτό 
καλύπτεται εξ ολοκλήρου με εισφορές , που επιβάλλονται κατά την επόμενη χρήση. 

Αρθρο 43° 

Αναγκαστική Εγγραφή Κονδυλίων στον Προϋπολογισμό 

Σε περίπτωση που ο οργανισμός παραλείψει ή αρνηθεί να εγγράφει δαπάνες στον 
Προϋπολογισμό ή να εγκρίνει ή να καταβάλει ορισμένες δαπάνες σύμφωνα με το Νόμο 
και το Καταστατικό , δύναται η αρμόδια υπηρεσία του Δήμου Αγίου Νικολάου μετά από 
γνωμοδότηση του Περιφερειακού Γνωμοδοτικού Συμβουλίου Εγγείων Βελτιώσεων να 
επιβάλλει την αναγκαστική εγγραφή , στον Προϋπολογισμό , των κατά την κρίση των 
απαραιτήτων των δαπανών ή την έγκριση ή καταβολή ή την αύξηση δαπανών που έχουν 
γραφεί στον Προϋπολογισμό , και να καθορίσει συνάμα και τον τρόπο καλύψεως αυτής . 
Κατά της αποφάσεως αυτής δύναται ο Οργανισμός να υποβάλει στον Περιφερειάρχη 
Κρήτης, οποίος αποφασίζει οριστικά κατόπιν εισηγήσεως της Διεύθυνσης Τεχνικών 
Έργων -Τμήμα Δομών Περιβάλλοντος της Περιφέρειας Κρήτης. 


ΙΔ. ΒΙΒΛΙΑ ΤΟΥ ΟΡΓΑΝΙΣΜΟΥ 
Αρθρο 44° 

Μητρώο - Κτηματολόγιο 

1 Ο Οργανισμός υποχρεούται να συντάξει Βιβλίο Μητρώου - Κτηματολόγιο , όλων των 
μελών και των από τα έργα που εξυπηρετούνται αγροτικών εκτάσεων , οι οποίες 
ταξινομούνται κατά Δήμο ή Κοινότητα (Διαμερίσματα αρμοδιότητας του). 

2 Το Μητρώο - Κτηματολόγιο του Οργανισμού πρέπει να περιλαμβάνει σε στήλες τα 
εξής για κάθε μέλος στοιχεία . 

α. Αύξοντα Αριθμό Μέλους 
β. Ονοματεπώνυμο , Επάγγελμα και κατοικία. 

γ. Χρονολογία εγγραφής ή διαγραφής , μετά του αριθμού της σχετικής πράξεως του 
Οργανισμού. 

δ. Αριθμό ψήφων στην Τοπική Συνέλευση . 

ε. Συνολική έκταση που κατέχει σε στρέμματα. 

στ. Αριθμός τεμαχίων , έκταση και τοποθεσία κάθε στρέμματος και. 

ζ. Κάθε-άλλο χρήσιμο στοιχείο . 

Μέχρι του καταρτισμού του ανωτέρου Μητρώου - Κτηματολογίου ισχύουν οι προσωρινοί 
κτηματικοί κατάλογοι που έχουν συνταχθεί κατά την σύσταση του Οργανισμού , ως 
αυτοί έχουν επικυρωθεί από τον οικείο Ειρηνοδίκη . 

Οι προσωρινοί κτηματικοί κατάλογοι αναμορφώνονται υποχρεωτικά κάθε χρόνο με τη 
μέριμνα της Διοικήσεως του Οργανισμού Βάσει των νέων στοιχείων. 

3 Οι προσωρινοί Κτηματικοί Κατάλογοι και το οριστικό Μητρώο - Κτηματολόγιο 
αριθμούνται και μονογράφονται από το οικείο Ειρηνοδίκη, ατελώς. 

4 Όμοια Μητρώα - Κτηματολόγια και Κτηματικοί Κατάλογοι δύναται να καταρτίζονται 
και για τις εκτάσεις κ.λπ. που βρίσκονται εκτός της περιοχής δικαιοδοσίας του 
Οργανισμού που ωφελούνται από τα έργα και για τους κατόχους αυτών. 

Αρθρο 45° 

Βιβλία (Διοικητικά - Λογιστικά) 

1. Ο Οργανισμός έχει υποχρέωση να τηρεί τα εξής βιβλία: 

α. Διοικητικά 

α.α Βιβλίο Πρακτικών Διοικητικού Συμβουλίου 
β.β Βιβλίο Πρακτικών Γενικής Συνελεύσεως 
γ.γ Βιβλίο Πρωτοκόλλου και 
δ.δ Βιβλίο Επίδόσεως Εγγράφων 

β. Λογιστικά 

Ο Οργανισμός τηρεί τα Λογιστικά βιβλία που προβλέπονται από το Β.Δ 13- 9-59 "Περί 
Οργανισμών Εγγείων Βελτιώσεων" 

2. Για την απόδειξη των εισπράξεων και πληρωμών που ενεργούνται από τον 
Οργανισμό θα τηρούνται. 

α. Βιβλία Γραμματίων Εισπράξεως και 
β. Βιβλία Ενταλμάτων Πληρωμής 

3 Από τα ανωτέρω τα μεν Διοικητικά Βιβλία καθώς και των Γραμματίων Εισπράξεως 
και Ενταλμάτων Πληρωμής . αριθμούνται ,μονογράφονται και θεωρούνται από τον 
Δήμο Αγίου Νικολάου, τα δε Λογιστικά από τον αρμόδιο Ειρηνοδίκη ΑΤΕΛΩΣ. 

ΙΕ. ΠΡΟΣΩΠΙΚΟ ΤΟΥ ΟΡΓΑΝΙΣΜΟΥ 
Αρθρο 46° 

Υπάλληλοι - Ημεραργίες κ.Λ.π. 

1. Τα Μέλη του Διοικητικού Συμβουλίου δεν δύναται να είναι κατά το χρονικό 
διάστημα της θητείας τους και έμμισθοι υπάλληλοι του Οργανισμού πλην του Γραμματέα. 

2. Ο Οργανισμός δύναται, εφόσον οι ανάγκες το επιβάλουν να προσλαμβάνει 
υπαλλήλους για την κανονική λειτουργία του. 

Ο αριθμός , η κατηγορία , η ειδικότητα τα προσόντα και η αντιμισθία των υπαλλήλων 
του οργανισμού ρυθμίζονται από τον κανονισμό εσωτερικής υπηρεσίας , και με 
αποφάσεις του Διοικητικού Συμβουλίου του Οργανισμού οι οποίες υπόκεινται στην 
έγκριση της Περιφέρειας Κρήτης / Δ/ση Τεχνικών Έργων-Τμήμα Δομών 
Περιβάλλοντος (άρθρο 37 Β.Δ.13-09-1959 περί Οργανισμού Εγγείων Βελτιώσεων), 
μετά από γνώμη του Περιφερειακού Γνωμοδοτικού Συμβουλίου Εγγ/κων Έργων. 

Κατά τον ίδιο τρόπο καθορίζονται και οι εκτός έδρας αποζημιώσεις των υπαλλήλων του 
Οργανισμού ή σύμφωνα με τις εκάστοτε διατάξεις. 

Ειδικότερα για το διορισμό Γραμματέα απαιτείται όπως αυτός είναι κάτοχος 
,τουλάχιστον απολυτηρίου παλαιού τύπου ή Λυκείου ή ισότιμης Σχολής , για το 
διορισμό δε λογιστή απαιτείται πτυχίο Λνώτατης Εμπορικής Σχολής ή ισότιμης σχολής 
ή Ανωτέρας ή απολυτηρίου παλαιού τύπου Γυμνασίου ή Λυκείου με πενταετή 
τουλάχιστον λογιστική πείρα. 

Η πρόσληψη υπαλλήλων από τους ΤΟΕΒ διενεργείται κατόπιν διαγωνισμού ενώπιον 
επιτροπής. Με πράξη της Περιφέρειας Κρήτης / Δ/ση Τεχνικών Έργων-Τμήμα Δομών 
Περιβάλλοντος (Β.Δ 13-09-1959 περί Οργανισμού Εγγείων Βελτιώσεων - άρθρο 37), 
καθορίζεται η σύνθεση της εξεταστικής επιτροπής, τα μαθήματα και τα θέματα που θα 
εξετασθούν καθώς και κάθε σχετική με το διαγωνισμό λεπτομέρεια. 

Σε περίπτωση που θα υπάρξει έλλειψη προσώπων που να έχουν τα προσόντα που 
απαιτούνται για την πρόσληψη των και εφόσον αυτό διαπιστωθεί κατά το διαγωνισμό, η 
διάταξη αυτή περί προσόντων ατονεί με σχετική έγκριση της Περιφέρειας Κρήτης / 
Δ/νση Τεχνικών Έργων - Τμήμα Δομών Περιβάλλοντος(Β.Δ. 13-09-1959 περί 
Οργανισμού Εγγείων Βελτιώσεων- άρθρο 37), η οποία και ορίζει τα λιγότερα 
προσόντα. 


Αρθρο 47° 

Σχέσεις του Οργανισμού προς Γ.Ο.Ε.Β 

1 Ο Οργανισμός υπόκειται στην παρακολούθηση, συντονισμό των εργασιών του και 
καθοδήγηση υπό του ΓΟΕΒ στην περιοχή δικαιοδοσίας του οποίου υπάγεται , εάν και 
εφόσον υφίσταται τέτοιος. 

2 Ο ΤΟΕΒ εφόσον υπάγεται σε ΓΟΕΒ εκπροσωπείται στη Διοίκηση αυτού υπό μέλους 
που εκλέγεται κατά την εξής διαδικασία. Από την Γενική Συνέλευση του ΤΟΕΒ 
εκλέγεται ένας αντιπρόσωπος για να εκπροσωπεί αυτόν στον ΓΟΕΒ. 

Ο κατά τον παραπάνω τρόπο αντιπρόσωπος που θα εκλεγεί και οι λοιποί 
αντιπρόσωποι τών στην περιφέρεια του ΓΟΕΒ-ΤΟΕΒ συνέρχονται με πρόσκληση και με 
μέριμνα της Περιφέρεια Κρήτης / Δ/ση Τεχνικών Έργων-Τμήμα Δομών 
Περιβάλλοντος (άρθρο 44 παρ.4 του Β.Δ.13-09-1959 περί Οργανισμού Εγγείων 

Βελτιώσεων) σε συνεδρίαση στην έδρα του ΓΟΕΒ υπό την προεδρία του Προέδρου του 
Διοικητικού Συμβουλίου του ΓΟΕΒ κατά την οποία εκλέγουν κατά σειρά επιτυχίας δύο 
από αυτούς μετά των αναπληρωτών των, οι οποίοι και αποτελούν, τα αιρετά μέλη του 
Διοικητικού Συμβουλίου του οικείου ΓΟΕΒ. Κατά την εκλογή αυτή ο εκπρόσωπος του 
ΤΟΕΒ διαθέτει.ψήφ. 

Τα αιρετά μέλη ανακαλούνται εάν αυτό ζητηθεί από τα 2/3 το λιγώτερο των 
αντιπροσώπων των ΤΟΕΒ που έχουν εκλέξει αυτά. 

Η θητεία των αιρετών μελών είναι διετής (2), λήγει όμως οπωσδήποτε με την λήξη 
της θητείας τους ως αντιπροσώπων. 

3 Ο Οργανισμός υπόκειται στην καταβολή δικαιώματος εγγραφής στον ΓΟΕΒ. 

4 Υποχρεούται στην καταβολή των κάθε φύσεως εισφορών που καθορίζονται κάθε 
φορά από τον ΓΟΕΒ. 


ΙΖ. ΔΙΑΛΥΣΗ ΚΑΙ ΕΚΚΑΘΑΡΙΣΗ ΤΟΥ ΟΡΓΑΝΙΣΜΟΥ 

Αρθρο 48° 

1 Ο Οργανισμός δύναται να διαλύεται. 

α. Εάν αποδειχθεί ότι απέβη επιζήμιος για τα συμφέροντα της πλειονότητας των 
μελών ή του δημοσίου. 

β Εάν εξέλιπε ο σκοπός για τον οποίο συστήθηκε. 

γ. Με αίτηση των μελών , εάν ο αριθμός αυτών φθάσει κάτω των επτά (7). 
δ. Μετά από απόφαση της Γενικής Συνέλευσης , εφόσον ληφθεί με πλειοψηφία 
των 4/5 του συνόλου των μελών. 

ε. Εάν μετά παρέλευση δύο (2) ετών , που υπολογίζεται από της ημερομηνίας 
εγκρίσεως του Καταστατικού, δεν έγινε έναρξη των έργων δια τα οποία συστήθηκε 
ο Οργανισμός ή εάν διεκόπη επί δύο (2) χρόνια από υπαιτιότητα των μελών του η 
κατασκευή των έργων που εκτελούνται με χρηματοδοτήσεις ή με εισφορές των 
μελών. 

2 Στην περίπτωση της προηγούμενης παραγράφου αποφαίνεται ο Υπουργός 
Αγροτικής Ανάπτυξης και Τροφίμων ή ο Περιφερειάρχης Κρήτης κατά περίπτωση 
με απόφαση του, που δημοσιεύεται στην εφημερίδα της Κυβερνήσεως , ύστερα από 
πρόταση του οικείου Περιφερικού Γνωμοδοτικού Συμβουλίου Εγγειοβελτιωτικών 
Έργων , περί διαλύσεως ή μη του Οργανισμού. 

Αρθρο 49° 

Εκκαθάριση - Διορισμός Εκκαθαριστών 

5 Μετά την διάλυση του Οργανισμού επακολουθεί η εκκαθάριση από το Διοικητικό 
Συμβούλιο ή από εκκαθαριστές οι οποίοι διορίζονται από τη Γενική Συνέλευση των 
μελών ή από την Περιφέρεια Κρήτης / Δ/ση Τεχνικών Έργων-Τμήμα Δομών 
Περιβάλλοντος (άρθρο 40 Β.Δ.13-09-1959 περί Οργανισμού Εγγείων Βελτιώσεων). 

6 Η πράξη , για το διορισμό εκκαθαριστών καθώς κάθε και μεταβολή στα πρόσωπα 
αυτά γνωστοποιείται από το Διοικητικό Συμβούλιο στο Ειρηνοδικείο, στην Περιφέρεια 

Κρήτης / Δ/νση Τεχνικών Έργων-Τμήμα Δομών Περιβάλλοντος, στο Δήμο Αγίου 
Νικολάου και στην αρμόδια Υπηρεσία του Υπουργείου Αγροτικής Ανάπτυξης και 
Τροφίμων. 

7 Οι εκκαθαριστές έχουν υποχρέωση να γνωστοποιήσουν την διάλυση του Οργανισμού 
διά του τύπου ή και άλλου μέσου και να προσκαλέσουν τους δανειστές να αναγγελθούν. 
4. Τούς Δανειστές , που είναι γνωστοί από τα βιβλία του Οργανισμού , τους καλούν με 
ιδιαίτερες προσκλήσεις , εφόσον αυτό είναι δυνατό και σε περίπτωση που αυτό είναι 
αδύνατο εφαρμόζονται , στην περίπτωση αυτή οι σχετικές διατάξεις της πολιτικής 
δικονομίας. 

5 Οι εκκαθαριστές αποπερατώνουν τις υποθέσεις που εκκρεμούν , εκπληρώνουν τις 
απαιτήσεις και μετατρέπουν σε μετρητά την περιουσία του Οργανισμού , σύμφωνα με τις 
διατάξεις του , Αστικού Κώδικα , και καταθέτουν αυτά στο πλησιέστερο Τραπεζικό 
Ίδρυμα που λειτουργεί νόμιμα στη Χώρα. Οι εκκαθαριστές εκπροσωπούν τον 
Οργανισμό σε δικαστικές και εξώδικες υποθέσεις και έχουν όλα τα δικαιώματα και 
καθήκοντα των μελών του Διοικητικού Συμβουλίου. 

Για την περάτωση των υποθέσεων που εκκρεμούν δύναται να συνάπτουν νέες 
Δικαιοπραξίες. 

6 Μόλις αρχίσει η εκκαθάριση προβαίνουν στη σύνταξη Ισολογισμού τον οποίο 
γνωστοποιούν στο οικείο Ειρηνοδικείο, στην Περιφέρεια Κρήτης / Δ/νση Τεχνικών 
Έργων-Τμήμα Δομών Περιβάλλοντος, στο Δήμο Αγίου Νικολάου και στην αρμόδια 
Υπηρεσία του Υπουργείου Αγροτικής Ανάπτυξης και Τροφίμων. 

Όμοιο Ισολογισμό συντάσσουν κάθε χρόνο και για όσο χρονικό διάστημα εξακολουθεί η 
Εκκαθάριση. 

7. Μέχρι να αποπερατωθεί η εκκαθάριση , και σε ότι αφορά την κρατική εποπτεία και 
τις Νόμο σχέσεις των τέως μελών προς αλλήλους και προς τρίτους , ισχύουν οι 
διατάξεις της Νομοθεσίας περί Οργανισμών Εγγείων Βελτιώσεων και του Καταστατικού 
εφόσον δεν προκύπτει κάτι άλλο από τη φύση της εκκαθαρίσεως. 

8. Μετά την αποπεράτωση της εκκαθαρίσεως τα βιβλία και τα έγγραφα του Οργανισμού 
που διαλύθηκε φυλάσσονται από την Περιφέρεια Κρήτης / Δ/ση Τεχνικών Έργων- 
Τμήμα Δομών Περιβάλλοντος (άρθρο 40 Β.Δ.13-09-1959 περί Οργανισμού Εγγείων 
Βελτιώσεων). 

Τα Μέλη και οι διάδοχοι αυτών δικαιούνται να λάβουν γνώση και να χρησιμοποιήσουν 
στοιχεία από τα βιβλία και έγγραφα , σε περίπτωση που θα παραστεί ανάγκη . Τα 
σχετικά αντίγραφα των εγγράφων κ.λ.π χορηγούνται από την Περιφέρεια Κρήτης / 

Δ/ση Τεχνικών Έργων-Τμήμα Δομών Περιβάλλοντος (άρθρο 40 Β.Δ.13-09-1959 
περί Οργανισμού Εγγείων Βελτιώσεων), εφόσον τα ζητήσουν οι ενδιαφερόμενοι. 

9. Η καθαρή περιουσία του Οργανισμού που διαλύθηκε περιέρχεται στον διάδοχο 
Οργανισμό και σε περίπτωση που δεν υπάρχει τέτοιος στο Δημόσιο . 

Άρθρο 50° 

Αποδοχή Καταστατικού 

Το καταστατικό αυτό αποτεΛείται από πενήντα (50) άρθρα και καταρτίσθηκε σύμφωνα 
με τις διατάξεις του Ν.Δ 3881/1958 και των εκτελεστικών αυτού διαταγμάτων, όπως 
αυτά ισχύουν σήμερα. Το καταστατικό είναι σύμφωνο με τον τύπο που καθορίστηκε με 
την 123389/724/902/4-3-1980 απόφαση του Υπουργού Γεωργίας, ενώ 
τροποποιήθηκε και συμπληρώθηκε σύμφωνα με τα δεδομένα του Οργανισμού με την 
υπ' αριθμ. 05/2013 απόφαση της Γενικής Συνέλευσης και εγκρίθηκε τροποποιούμενο 
και συμπληρούμενο με την υπ' αριθμ. 142536/18-11-2015 απόφαση του Περιφερειάρχη 
Κρήτης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 18 Νοεμβρίου 2015 

Ο Περιφερειάρχης 
ΣΤΑΥΡΟΣ ΑΡΝΑΟΥΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοριρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-σιαΐΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 7 10151 2 1 50040* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































